open-index/open-wikipedia-markdown huggingface dataset:
พระคงคา (แก้ความกำกวม)

**พระคงคา** โดยทั่วไปในภาษาไทยหมายถึง เทวดาในคติศาสนาต่าง ๆ ที่ดูแลรักษาแหล่งน้ำ หรือ ธาตุน้ำ และยังเป็นคำไวพจน์หมายถึง น้ำ และอาจหมายถึง

* แม่น้ำคงคา แม่น้ำสายสำคัญในประเทศอินเดีย
* สระคงคา หนึ่งในสระศักดิ์สิทธิ์ทั้งสี่สำหรับใช้ในพิธีกรรมต่าง ๆ ของศาสนาฮินดูในประเทศไทยและศาสนาพื้นเมืองเดิมของไทยรวมถึงพิธีราชาภิเษก โดยบางครั้งกร่อนลงเหลือแต่คำว่า **สระคา** 
* พระแม่คงคา เทพีแห่งแม่น้ำคงคาในศาสนาฮินดู
* จุ้ยบ้วยเนี้ย เทพนารีในศาสนาเต๋าและศาสนาชาวบ้านจีน ซึ่งมักแปลคำศัทพ์เป็นภาษาไทยว่า เจ้าแม่คงคา หรือ พระแม่คงคา 
* จุ้ยบ้อเนี่ยเนี้ย เทพนารีในศาสนาเต๋าและศาสนาชาวบ้านจีน ซึ่งมักแปลคำศัทพ์เป็นภาษาไทยว่า เจ้าแม่คงคา หรือ พระแม่คงคา 
* เทพธิดาแม่น้ำลั่ว เทพนารีในศาสนาเต๋าและศาสนาชาวบ้านจีน บางที่แปลคำศัทพ์เป็นภาษาไทยว่า เจ้าแม่คงคา หรือ พระแม่คงคา 
* ฉุ่ยเซียนจุนหวัง เทพบุรุษในศาสนาเต๋าและศาสนาชาวบ้านจีน มักแปลคำศัทพ์เป็นภาษาไทยว่า เจ้าพ่อคงคา หรือ พระคงคาเทวราช 
* สุยเต๋อเซียนจุน เทพบุรุษในศาสนาเต๋าและศาสนาชาวบ้านจีน มักแปลคำศัทพ์เป็นภาษาไทยว่า เจ้าพ่อคงคา หรือ พระคงคาเทวราช 
* สุยกวนไต่เต่ เทพบุรุษในศาสนาเต๋าและศาสนาชาวบ้านจีน มักแปลคำศัทพ์เป็นภาษาไทยว่า เจ้าพ่อคงคา หรือ พระคงคาเทวราช 
* ฮ้อแป๊ะ เทพบุรุษในศาสนาเต๋าและศาสนาชาวบ้านจีน มักแปลคำศัทพ์เป็นภาษาไทยว่า เจ้าปู่คงคา 
* ฮ้อแป๊ะ เทพบุรุษในศาสนาเต๋าและศาสนาชาวบ้านจีน
* ปุนเถ้ากงปุนเถ้าม่า เทพารักษ์บุรุษหรือเทพารักษ์สตรีในศาสนาชาวบ้านจีนของชาวจีนโพ้นทะเลในบางที่อาจทับศัทพ์ว่า พระคงคา เช่น ศาลเจ้าพ่อคงคา ตำบลท่าวุ้ง อำเภอท่าวุ้ง จังหวัดลพบุรี

## ดูเพิ่ม
* คงคา
* เจ้าพ่อเสือ
* เจ้าพ่อเขาตก
* เจ้าแม่ทับทิม
* เจ้าแม่สาวิตรี
* เจ้าแม่นารายณี

หมวดหมู่:ความเชื่อไทย
หมวดหมู่:ศาสนาชาวบ้านจีน
หมวดหมู่:การแก้ความกำกวม
ลูทวิชส์ฮาเฟิน

**ลูทวิชส์ฮาเฟิน** () มีชื่ออย่างเป็นทางการว่า **ลูทวิชส์ฮาเฟินอัมไรน์** (Ludwigshafen am Rhein;   ; แปลว่า "ท่าเรือของลูทวิชส์บนแม่น้ำไรน์") เป็นนครในรัฐไรน์ลันท์-ฟัลทซ์ของประเทศเยอรมนี ริมแม่น้ำไรน์ อยู่ตรงข้ามกับเมืองมันไฮม์ ไฮเดิลแบร์ค ซึ่งเมื่อรวมกับบริเวณโดยรอบ กลายเป็นเขตไรน์เน็คคาร์ 

ลูทวิชส์ฮาเฟินเป็นรู้จักกันในฐานะเมืองอุตสาหกรรมเป็นส่วนใหญ่ เป็นที่ตั้งของบริษัทบีเอเอสเอฟ ผู้ผลิตสารเคมีรายใหญ่ที่สุดในโลก 

## อ้างอิง

หมวดหมู่:นครในรัฐไรน์ลันท์-ฟัลทซ์
โรวานิเยมี

**โรวานิเยมี** () เป็นนครในประเทศฟินแลนด์และเป็นเมืองหลักของเขตแลปแลนด์ ตั้งอยู่ใกล้กับเส้นวงกลมอาร์กติก ในพื้นที่ตอนเหนือของประเทศ โรวาเนียมีมีประชากรประมาณ 66,000 คน เป็นเขตเทศบาลที่มีประชากรมากเป็นอันดับ 17 ของประเทศฟินแลนด์ และเป็นเขตเมืองที่มีประชากรมากเป็นอันดับที่ 12 ของประเทศ โรวาเนียมีเป็นเมืองที่มีพื้นที่ใหญ่ที่สุดของยุโรป

ในปี 2024 *[[ซีเอ็นเอ็น]]* ได้จัดอันดับโรวาเนียมีให้เป็น "หนึ่งในสถานที่ที่ดีที่สุดในโลกสำหรับการเฉลิมฉลองคริสต์มาส"

## อ้างอิง

หมวดหมู่:เมืองในประเทศฟินแลนด์
หมวดหมู่:ประเพณีคริสต์มาส
เคที เมลูอา

**เคเทอวัน "เคที" เมลูอา** (; ;  -;  เกิดเมื่อวันที่ 16 กันยายน ค.ศ. 1984) เป็นนักร้องและนักแต่งเพลงชาวอังกฤษ เธอเกิดที่คูทาอีซี ประเทศจอร์เจียและเติบโตที่เบลฟาสต์และลอนดอน ภายใต้การบริหารจัดการของนักแต่งเพลง ไมก์ แบตต์ เธอได้เซ็นสัญญากับค่ายเพลงเล็ก ๆ ชื่อ ดราเมติโก (Dramatico) เธอเปิดตัวผลงานด้านดนตรีในปี 2003 และภายในสามปี เธอได้กลายเป็นศิลปินหญิงที่มียอดขายสูงสุดในสหราชอาณาจักร รวมถึงเป็นศิลปินหญิงที่มียอดขายสูงสุดในยุโรป

ในเดือนพฤศจิกายน 2003 เมลูอาได้ออกอัลบั้มแรกชุด *[[Call Off the Search]]* ซึ่งขึ้นถึงอันดับสูงสุดของชาร์ตอัลบั้มในสหราชอาณาจักรและขายได้ 1.8 ล้านชุด&nbsp;ในเวลาห้าเดือนแรกหลังจากวางจำหน่าย อัลบั้มที่สองของเธอ *[[Piece by Piece (Katie Melua album)|Piece by Piece]]* ออกจำหน่ายในเดือนกันยายน 2005 และจาก  มียอดขายระดับแผ่นเสียงทองคำขาว (หนึ่งล้านหน่วย) ถึงสี่ครั้ง เธอออกอัลบั้มที่สามชุด *[[Pictures (Katie Melua album)|Pictures]]* ในเดือนตุลาคม 2007

จากรายชื่อผู้ร่ำรวยจัดโดยซันเดย์ไทมส์ ในปี 2008 เมลูอามีทรัพย์สินมูลค่า 18 ล้านปอนด์&nbsp; ทำให้เธอเป็นนักดนตรีชาวอังกฤษที่รวยที่สุดเป็นอันดับเจ็ดที่มีอายุต่ำกว่า 30 ปี

เธอมีเสียงร้องระดับเมซโซ-โซปราโน

## อ้างอิง

หมวดหมู่:ชาวอังกฤษเชื้อสายรัสเซีย
หมวดหมู่:นักร้องชาวอังกฤษในศตวรรษที่ 21
หมวดหมู่:บุคคลที่ยังมีชีวิตอยู่
หมวดหมู่:บุคคลที่เกิดในปี พ.ศ. 2527
เจ บัลบิน

**โฆเซ อัลบาโร โอโซริโอ บัลบิน** (; เกิดเมื่อวันที่ 7 พฤษภาคม ค.ศ. 1985) หรือที่รู้จักกันดีในชื่อ **เจ บัลบิน** (J Balvin) เป็นนักร้องชาวโคลอมเบีย เขาได้รับการขนานนามว่าเป็น "เจ้าชายแห่งเรเกตอน" (จากภาษาสเปน: "Príncipe del Reguetón") และเป็นศิลปินละตินที่มียอดขายสูงสุดคนหนึ่ง โดยมียอดขายมากกว่า 35 ล้านแผ่นทั่วโลก บัลบินเกิดที่เมืองเมเดยิน เมื่ออายุ 17 ปี เขาย้ายไปสหรัฐอเมริกาเพื่อเรียนภาษาอังกฤษ ซึ่งเขาอาศัยอยู่ทั้งในรัฐโอคลาโฮมาและนิวยอร์ก จากนั้นเขาก็กลับไปที่เมืองเมเดยินและได้รับความนิยมจากการแสดงตามคลับต่าง ๆ ในเมือง

## อ้างอิง

หมวดหมู่:ศิลปินสังกัดแคปิตอลเรเคิดส์
หมวดหมู่:บุคคลที่ยังมีชีวิตอยู่
หมวดหมู่:บุคคลที่เกิดในปี พ.ศ. 2528
หมวดหมู่:นักร้องโคลอมเบีย
สมเด็จพระราชินีกงมู่

**สมเด็จพระราชินีกงมู่** หรือ **กงมู่หวังโฮ่ว** (; ค.ศ. 890 – ค.ศ. 939)  เป็นพระอัครมเหสีในสมเด็จพระเจ้าเหวินมู่ซื่อจง พระมหากษัตริย์รัชกาลที่ 2 แห่งราชวงศ์อู๋เยฺว่ ในช่วงยุคห้าราชวงศ์และสิบอาณาจักร

## พระราชประวัติ
สมเด็จพระราชินีกงมู่ เสด็จพระราชสมภพเมื่อ ค.ศ. 890 ในราชินีกุลหม่า เป็นชาวนครอานกั๋ว มีพระบิดานามว่าหม่าฉั่ว (马绰) พระองค์มีพระสติปัญญาฉลาดเฉียบแหลม และมีพระวิริยะ อุตสาหะ โดยที่การพระราชพิธีอภิเษกสมรสระหว่างสมเด็จพระราชินีกงมู่ กับสมเด็จพระเจ้าเหวินมู่ซื่อจง ได้รับพระบรมราชานุญาตจากสมเด็จพระเจ้าอู่ซู่ไท่จู่

ต่อมาเมื่อสมเด็จพระเจ้าเหวินมู่ซื่อจงซึ่งมีพระชนมพรรษาเกิน 30 พรรษาแล้ว แต่ไร้พระราชโอรส เป็นเหตุให้สมเด็จพระราชินีกงมู่ขอพระราชทานกราบบังคมทูลต่อสมเด็จพระเจ้าอู่ซู่ไท่จู่ มีพระบรมราชานุญาตให้สมเด็จพระเจ้าเหวินมู่ซื่อจงมีพระมเหสีพระสนมอีก เพื่อจะได้มีพระราชโอรสสืบพระราชสันตติวงศ์ต่อไป เมื่อสมเด็จพระเจ้าเหวินมู่ซื่อจงมีพระราชโอรสธิดากับเหล่าพระมเหสีพระสนม ซึ่งสมเด็จพระราชินีกงมู่ มีพระกรุณา ทรงถือว่าพระราชโอรสที่มีประสูติกาลแต่พระมเหสีและพระสนมล้วนเป็นพระราชโอรสของพระองค์ทั้งสิ้นไม่แบ่งแยก。

### เสด็จสวรรคต
เทียนฝูปีที่ 4 เดือน 10 (ค.ศ. 939) สมเด็จพระราชินีกงมู่ เสด็จเสด็จสวรรคต สิริพระชนมพรรษาได้ 49 พรรษา สมเด็จพระเจ้าเหวินมู่ซื่อจงทรงมีพระราชโองการโปรดเกล้าฯ ให้เฉลิมพระนามาภิไธยภายหลังสวรรคตว่า**สมเด็จพระราชินีกงมู่ (恭穆王后)** และประดิษฐานหีบพระบรมศพ ณ พระราชสุสานอู๋เยฺว่คัง ภูเขาเฟิงอฺวี นครเฉียนถัง。

## พระราชอนุสรณ์

## อ้างอิง

หมวดหมู่:ราชินีจีน
หมวดหมู่:จีนโบราณ
หมวดหมู่:ยุคห้าวงศ์สิบรัฐ
หมวดหมู่:ประวัติศาสตร์จีน
แกรนด์ดัชชีเวือทซ์บวร์ค

**แกรนด์ดัชชีเวือทซ์บวร์ค** () เป็นแกรนด์ดัชชีของเยอรมนีซึ่งมีศูนย์กลางอยู่ที่เมืองเวือทซ์บวร์ค ดำรงอยู่ในช่วงต้นศตวรรษที่ 19

## ประวัติศาสตร์
อันเป็นผลตามสนธิสัญญาลูว์เนวีลในปี ค.ศ. 1801 สังฆมณฑลเวิร์ซบูร์กถูกประกาศให้เป็นเขตปกครองฆราวาสในปี ค.ศ. 1803 และมอบให้กับรัฐผู้คัดเลือกบาวาเรีย ในปีเดียวกันนั้น เฟอร์ดินานด์ที่ 3 แกรนด์ดยุคแห่งตอสคานาอดีตแกรนด์ดยุคแห่งตอสคานาได้รับการชดเชยด้วยรัฐผู้คัดเลือกซัลทซ์บวร์คในสนธิสัญญาเพรสบวร์ก และเมื่อวันที่ 26 ธันวาคม ค.ศ. 1805 เฟอร์ดินานด์สูญเสียซัลทซ์บวร์คให้กับจักรวรรดิออสเตรีย แต่ได้รับการชดเชยด้วยดินแดนเวิร์ซบูร์ก โดยบาวาเรียต้องสละดินแดนดังกล่าวเพื่อแลกกับทีโรล

รัฐของเฟอร์ดินานด์เคยถูกเรียกสั้นๆว่า **รัฐผู้คัดเลือกแห่งเวือทบวร์ค** (Kurfürstentum Würzburg) ได้รับการยกระดับเป็นแกรนด์ดัชชีเมื่อวันที่ 6 สิงหาคม ค.ศ. 1806 ภายหลังการล่มสลายของจักรวรรดิโรมันอันศักดิ์สิทธิ์ และเข้าร่วมสมาพันธรัฐแห่งแม่น้ำไรน์เมื่อวันที่ 30 กันยายน ค.ศ. 1806 และได้รับเมืองชไวน์ฟวร์ทในปี ค.ศ. 1810 

หลังจากที่นโปเลียนพ่ายแพ้ในยุทธการที่ไลพ์ซิช เฟอร์ดินานด์ได้ยกเลิกพันธมิตรกับจักรวรรดิฝรั่งเศสที่หนึ่ง ในวันที่ 26 ตุลาคม ค.ศ. 1813 ผ่านสนธิสัญญาออสเตรีย-บาวาเรีย เมื่อวันที่ 3 มิถุนายน ค.ศ. 1814 เฟอร์ดินานด์สูญเสียดินแดนในครอบครองให้กับราชอาณาจักรบาวาเรีย และแกรนด์ดัชชีก็ถูกยุบ เฟอร์ดินานด์ได้รับการคืนสถานะให้เป็นประมุขแกรนด์ดัชชีตอสคานาในการประชุมใหญ่แห่งเวียนนา สังฆมณฑลเวือทซ์บวร์คได้รับการสถาปนาขึ้นใหม่ในปี ค.ศ. 1821 แต่ไม่มีอำนาจทางโลก

## อ้างอิง

* 

หมวดหมู่:รัฐสิ้นสภาพในประเทศเยอรมนี
หมวดหมู่:รัฐในสมาพันธรัฐแห่งลุ่มแม่น้ำไรน์
หมวดหมู่:สงครามนโปเลียน
หมวดหมู่:แกรนด์ดัชชีในอดีต
หมวดหมู่:การล่มสลายของจักรวรรดิโรมันอันศักดิ์สิทธิ์
สังคมนิยมอัตลักษณ์จีน

**สังคมนิยมอัตลักษณ์จีน** (;   ) เป็นชุดทฤษฎีการเมืองและนโยบายของพรรคคอมมิวนิสต์จีนที่ผู้สนับสนุนมองว่าเป็นการปรับลัทธิมากซ์ให้เข้ากับสถานการณ์ของประเทศจีน

ศัพท์ดังกล่าวริเริ่มโดยเติ้ง เสี่ยวผิงเมื่อ ค.ศ. 1982 และมีความเกี่ยวข้องอย่างมากกับโครงการโดยรวมของเติ้งในการนำองค์ประกอบของระบบเศรษฐกิจแบบตลาดเสรีมาใช้เป็นเครื่องมือส่งเสริมการเติบโตโดยใช้การลงทุนโดยตรงจากต่างประเทศและเพื่อเพิ่มผลผลิต (โดยเฉพาะในชนบทที่ประชากรจีนร้อยละ 80 อาศัยอยู่) ขณะที่พรรคคอมมิวนิสต์จีนยังคงรักษาทั้งพันธะสัญญาอย่างเป็นทางการในการบรรลุเป้าหมายลัทธิคอมมิวนิสต์และการผูกขาดอำนาจทางการเมือง ในเรื่องเล่าอย่างเป็นทางการของพรรค สังคมนิยมอัตลักษณ์จีนคือลัทธิมากซ์ที่ปรับให้เข้ากับสภาพการณ์ของจีนและเป็นผลผลิตของสังคมนิยมวิทยาศาสตร์ ทฤษฎีดังกล่าวระบุว่าจีนอยู่ในขั้นต้นของสังคมนิยมเนื่องจากระดับความมั่งคั่งทางวัตถุค่อนข้างต่ำและจำเป็นต้องมุ่งเน้นการเติบโตทางเศรษฐกิจก่อนจะแสวงหาสังคมนิยมในรูปแบบที่เสมอภาคมากขึ้น ซึ่งในที่สุดจะนำไปสู่สังคมคอมมิวนิสต์ตามที่อธิบายไว้ในลัทธิมากซ์ออร์ทอดอกซ์

สังคมนิยมอัตลักษณ์จีนนั้นมีองค์ประกอบหลักคือแนวทาง ทฤษฎี ระบบ และวัฒนธรรม โดยแนวทางจะระบุถึงนโยบายที่ชี้นำพรรคคอมมิวนิสต์จีน ทฤษฎีนี้ประกอบด้วยทฤษฎีของเติ้ง เสี่ยวผิง สามตัวแทน (เจียง เจ๋อหมิน) ทัศนะการพัฒนาวิทยาศาสตร์ (หู จิ่นเทา) และความคิดของสี จิ้นผิง ตามหลักคำสอนของพรรคคอมมิวนิสต์จีน ความคิดของสี จิ้นผิงถือเป็นนโยบายของลัทธิมากซ์–เลนินที่เหมาะกับสภาพปัจจุบันของจีน ขณะที่ทฤษฎีของเติ้ง เสี่ยวผิงถือว่ามีความเหมาะสมในช่วงเวลาที่ถูกกำหนดขึ้น ระบบนี้เป็นเค้าโครงของระบบการเมืองของจีน

## อ้างอิง

หมวดหมู่:เติ้ง เสี่ยวผิง
หมวดหมู่:พรรคคอมมิวนิสต์จีน
กีฬาสกีนอร์ดิกผสมในโอลิมปิกฤดูหนาว 2026 – รอบคัดเลือก

บทความต่อไปนี้เกี่ยวกับเกณฑ์การคัดเลือกและการจัดสรรโควตาสำหรับการแข่งขันกีฬาสกีนอร์ดิกผสมในการแข่งขันโอลิมปิกฤดูหนาว 2026 

## การคัดเลือก
ระบบคัดเลือกสำหรับกีฬานอร์ดิกผสมในโอลิมปิกฤดูหนาว 2026 ที่มิลาน-กอร์ตีนาดัมเปซโซ มีการเปลี่ยนแปลงจากการแข่งขันที่ปักกิ่ง 2022 โดยจะมีโควตาทั้งหมด 36 ที่นั่งสำหรับนักกีฬาชาย ซึ่งรวมถึงโควตาหนึ่งที่สงวนไว้สำหรับประเทศเจ้าภาพอิตาลี โดยคณะกรรมการโอลิมปิกแห่งชาติ (NOC) แต่ละแห่งสามารถส่งนักกีฬาได้สูงสุดสามคน ระบบคัดเลือกอ้างอิงจากผลงานในรายการแข่งขันที่กำหนดโดยสหพันธ์สกีนานาชาติ (FIS) ที่จัดขึ้นก่อนการแข่งขันโฮลิมปิกฤดูหนาว นักกีฬาจะมีสิทธิ์เข้าร่วมแข่งขันหากเคยได้รับคะแนนจากการแข่งขันระดับเวิลด์คัพหรือแกรนด์ปรีซ์ในอาชีพ หรืออย่างน้อยหนึ่งรายการในระดับคอนติเนนทัลคัพภายในช่วงเวลาคัดเลือกตั้งแต่เดือนกรกฎาคม 2024 ถึง 18 มกราคม ค.ศ. 2026 

ในช่วงเวลาดังกล่าว คณะกรรมการโอลิมปิกแห่งชาติสามารถผ่านการคัดเลือกได้สูงสุดสองโควตาจากอันดับรวมของสองฤดูกาลเวิลด์คัพ หลังจากนั้น อันดับจากการแข่งขันคอนติเนนทัลคัพจะถูกนำมาใช้ในการเติมเต็มโควตาที่เหลือ หากยังมีโควตาว่าง นักกีฬาคนที่สามที่มีอันดับสูงสุดจากแต่ละ NOC จะได้รับสิทธิ์เข้าแข่งขันเพื่อเติมเต็มโควตาที่เหลือ

### การเปลี่ยนแปลง
โอลิมปิกฤดูหนาว 2022 มีโครงสร้างการคัดเลือกที่คล้ายกัน โดยมีโควตาทั้งหมด 55 ที่นั่งสำหรับนักกีฬาชาย อย่างไรก็ตาม ระบบคัดเลือกสำหรับโอลิมปิก 2026 ได้ลดจำนวนผู้เข้าร่วมลงเหลือ 36 คน ความแตกต่างที่สำคัญอื่น ๆ ได้แก่:

* การลดจำนวนสูงสุดของนักกีฬาต่อปรเทศ จาก 5 คนในปี ค.ศ. 2022 เหลือ 3 คนในปี ค.ศ. 2026
* การตัดรายการแข่งขันประเภททีมออก และแทนที่ด้วยรูปแบบทีมสปรินต์
* การให้ความสำคัญกับผลงานที่มีอันดับสูงในรายการแข่งขันของสหพันธ์สกีนานาชาติมากขึ้นสำหรับการคัดเลือก
* โควตาสำหรับประเทศเจ้าภาพยังคงไม่เปลี่ยนแปลงที่ 1 คน

## การจัดสรรโควตา
*การจัดสรร ณ วันที่ 19 กุมภาพันธ์ ค.ศ. 2025* การจัดสรรโควตายังเป็นเพียงการกำหนดเบื้องต้น (ยังไม่ได้รับการยืนยัน) และอาจมีการเปลี่ยนแปลงต่อไปจนถึงวันที่ 18 มกราคม ค.ศ. 2026

### สรุปผลการคัดเลือก

## อ้างอิง

หมวดหมู่:สกีนอร์ดิกผสม
หมวดหมู่:โอลิมปิกฤดูหนาว 2026
กีฬาสกีข้ามทุ่งในโอลิมปิกฤดูหนาว 2026 – รอบคัดเลือก

บทความต่อไปนี้เกี่ยวกับกฎการคัดเลือกและการจัดสรรโควตาสำหรับการแข่งขันกีฬาสกีข้ามทุ่งในการแข่งขันโอลิมปิกฤดูหนาว 2026

## กฎการคัดเลือก
### โควตา
มีนักกีฬาสูงสุด 296 คนที่สามารถเข้าร่วมแข่งขันกีฬาสกีข้ามทุ่งในโอลิมปิก โดยแบ่งเป็นนักกีฬาชาย 148 คน และนักกีฬาหญิง 148 คน แต่ละประเทศสามารถส่งนักกีฬาเข้าร่วมได้สูงสุด 16 คน โดยจำกัดเพศละไม่เกิน 8 คน และในแต่ละรายการแข่งขันเดี่ยว ประเทศหนึ่ง ๆ สามารถส่งนักกีฬาเข้าแข่งขันได้สูงสุด 4 คน นอกจากนี้ แต่ละประเทศสามารถส่งทีมเข้าแข่งขันในประเภททีมผสมของแต่ละเพศได้สูงสุด 1 ทีม

; มาตรฐาน 'A'
นักกีฬาที่มีคะแนน FIS Distance ต่ำกว่า 150.00 ในรายการที่เผยแพร่เมื่อวันที่ 19 มกราคม ค.ศ. 2026 สามารถเข้าร่วมแข่งขันในรายการระยะทางและ/หรือสปรินต์ได้

; มาตรฐาน 'B'
นักกีฬาที่ไม่ผ่านเกณฑ์มาตรฐาน 'A' แต่มีคะแนน FIS Distance ต่ำกว่า 350.00 สามารถเข้าร่วมแข่งขันในรายการ 15 กิโลเมตรชาย หรือ 10 กิโลเมตรหญิง รวมถึงรายการทีม (ผลัดและทีมสปรินต์) ได้ ในทำนองเดียวกัน นักกีฬาที่มีคะแนน FIS Sprint ต่ำกว่า 350.00 สามารถเข้าร่วมแข่งขันในรายการสปรินต์ หรือทีมสปรินต์ได้

; สิทธิ์เข้าร่วมเพิ่มเติมในประเภทผลัด
สำหรับการแข่งขันประเภทผลัด แต่ละประเทศสามารถใช้นักกีฬาที่ลงทะเบียนแข่งขันในกีฬาสกีนอร์ดิกผสมหรือทวิกีฬาฤดูหนาวได้ 1 คนต่อเพศ โดยมีเงื่อนไขว่านักกีฬาต้องผ่านมาตรฐานข้างต้น

## สรุปการคัดเลือก
คณะกรรมการโอลิมปิกแห่งชาติ (NOC) ที่ได้รับโควตา "พื้นฐาน" ได้ผ่านมาตรฐานการเข้าร่วมขั้นต่ำและได้รับสิทธิ์เข้าร่วมโอลิมปิกอย่างแน่นอน

**ณ วันที่ 27 กุมภาพันธ์ 2025*

## อ้างอิง

หมวดหมู่:สกีข้ามทุ่ง
หมวดหมู่:โอลิมปิกฤดูหนาว 2026
กีฬาอีสปอร์ตในเอเชียนเกมส์ 2026

กีฬา**[[อีสปอร์ต]]ใน[[เอเชียนเกมส์ 2026]]** จะจัดขึ้นในจังหวัดไอจิ และ/หรือ นาโงยะ ประเทศญี่ปุ่น

เมื่อวันที่ 8 กรกฎาคม ค.ศ. 2023 สภาโอลิมปิกแห่งเอเชียได้ประกาศเพิ่มอีสปอร์ตเป็นหนึ่งในรายการแข่งขันของเอเชียนเกมส์ 2026 โดยสหพันธ์กีฬาอีสปอร์ตแห่งประเทศญี่ปุ่นและสหพันธ์กีฬาอีสปอร์ตแห่งเอเชียเป็นผู้ร่วมจัดการแข่งขัน

ในเดือนพฤศจิกายน ค.ศ. 2024 สภาโอลิมปิกแห่งเอเชียได้มีแผนถอดอีสปอร์ตออกจากเอเชียนเกมส์ และกำลังพิจารณาจัดการแข่งขันแยกสำหรับกีฬาที่ไม่ใช่กีฬาดั้งเดิม เช่น หมากรุก และเกมไพ่

เมื่อวันที่ 6 กุมภาพันธ์ ค.ศ. 2025 คณะกรรมการบริหารของสภาโอลิมปิกแห่งเอเชียได้อนุมัติให้มีการแข่งขันอีสปอร์ตใน 11 เกม และเมื่อวันที่ 22 กุมภาพันธ์ ค.ศ. 2025 ได้มีการประกาศรายชื่อเกมที่ใช้แข่งขันอย่างเป็นทางการ โดยมีทั้งหมด 13 เกมใน 11 รายการ

## ผู้ได้รับเหรียญ

## หมายเหตุ

## อ้างอิง

อีสปอร์ต
หมวดหมู่:อีสปอร์ตในเอเชียนเกมส์
สนามกีฬาอนุสรณ์โรเบิร์ต เอฟ. เคนเนดี

**สนามกีฬาอนุสรณ์โรเบิร์ต เอฟ. เคนเนดี**, หรือที่รู้จักกันในชื่อ **สนามกีฬาอาร์เอฟเค** และเดิมชื่อ **สนามกีฬาเขตโคลัมเบีย** เป็นอดีตสนามกีฬาอเนกประสงค์ในวอชิงตัน ดี.ซี. ตั้งอยู่บนถนนอีสต์แคปิตอลใกล้กับแม่น้ำอนาคอสเทีย สนามแห่งนี้เปิดทำการในปี ค.ศ. 1961 และเป็นของรัฐบาลกลางจนถึงปี ค.ศ. 1986

สนามกีฬาอาร์เอฟเคเป็นสนามเหย้าของทีมอเมริกันฟุตบอลลีก (NFL) 1 ทีม, ทีมเบสบอลเมเจอร์ลีก (MLB) 2 ทีม, ฟุตบอลอาชีพ 5 ทีม, ฟุตบอลระดับวิทยาลัย 2 ทีม, โบล์วเกม 1 ทีม, และทีมยูเอสเอฟแอล 1 ทีม สนามแห่งนี้เป็นเจ้าภาพจัดการแข่งขันนัดชิงชนะเลิศเอ็นเอฟซี 5 ครั้ง, เอ็มแอลบีออลสตาร์ 2 ครั้ง, ฟุตบอลโลกทั้งชายและหญิง, ฟุตบอลชายและหญิงในรอบแรกของโอลิมปิกฤดูร้อน 1996 9 นัด, เอ็มแอลเอสคัพ 3 นัด, เอ็มแอลเอสออลสตาร์ 2 นัด และการแข่งขันกระชับมิตรและคัดเลือกฟุตบอลโลกของอเมริกาอีกมากมาย นอกจากนี้ยังจัดการแข่งขันฟุตบอลระดับมหาวิทยาลัย, ฟุตบอลระดับวิทยาลัย, การแสดงเบสบอล, การแข่งขันมวยสากล, การแข่งขันจักรยานทัวร์ดูปองต์, การแข่งขันรถยนต์อเมริกันเลอแมนซีรีส์ ในปี ค.ศ. 2002, การแข่งขันวิ่งมาราธอน, และคอนเสิร์ตใหญ่และกิจกรรมอื่น ๆ อีกมากมาย

## อ้างอิง

## แหล่งข้อมูลอื่น

* 
* 
* 
* 

หมวดหมู่:สนามอเมริกันฟุตบอลในวอชิงตัน ดี.ซี.
หมวดหมู่:สนามอเมริกันฟุตบอล เลอม็อง ซีรีส์
หมวดหมู่:สนามเบสบอลในวอชิงตัน ดี.ซี.
รูเพิร์ต เมอร์ด็อก

**คีท รูเพิร์ต เมอร์ด็อก** (;  ; เกิดเมื่อวันที่ 11 มีนาคม ค.ศ. 1931) เป็นนักธุรกิจชาวอเมริกันที่เกษียณอายุแล้ว นักลงทุน และเจ้าพ่อสื่อ ผ่านทางบริษัทนิวส์คอร์ปของเขา เขาเป็นเจ้าของสำนักพิมพ์ระดับท้องถิ่น ระดับประเทศ และระดับนานาชาติ หลายร้อยแห่งทั่วโลก รวมถึงในสหราชอาณาจักร (*[[เดอะซัน (สหราชอาณาจักร)|เดอะซัน]]* และ *[[เดอะไทมส์]]*) ในออสเตรเลีย (*[[เดอะเดลีเทลิกราฟ (ออสเตรเลีย)|เดอะเดลีเทลิกราฟ]], เฮอร์รอลด์ซัน* และ *ดิออสเตรเลียน*) ในสหรัฐอเมริกา (*[[เดอะวอลล์สตรีทเจอร์นัล]]* และ *[[New York Post|นิวยอร์กโพสต์]]*) สำนักพิมพ์หนังสือฮาร์เพอร์คอลลินส์และสถานีโทรทัศน์สกายนิวส์ออสเตรเลียและฟ็อกซ์นิวส์ (ผ่านทางฟ็อกซ์ คอร์ปอเรชั่น) เขายังเคยเป็นเจ้าของสกาย (จนถึงปี 2018), ทเวนตีเฟิสต์เซนจูรีฟอกซ์ (จนถึงปี 2019) และ *[[นิวส์ออฟเดอะเวิลด์]]* ซึ่งปัจจุบันปิดตัวไปแล้วอีกด้วย ด้วยมูลค่าสุทธิ พันล้าน  เมอร์ด็อกเป็นบุคคลที่รวยที่สุดอันดับที่ 31 ในสหรัฐอเมริกาและอันดับที่ 71 ของโลกตามนิตยสาร *[[ฟอบส์]]* เนื่องจากอิทธิพลด้านความมั่งคั่งที่แผ่ขยายไปทั่วสื่อและการเมือง ทำให้เมอร์ด็อกได้รับการขนานนามว่าเป็นผู้ปกครองที่มีอภิสิทธิ์ชน

## อ้างอิง

หมวดหมู่:ชาวออสเตรเลียเชื้อสายสกอตแลนด์
หมวดหมู่:ชาวออสเตรเลียเชื้อสายไอริช
หมวดหมู่:ชาวออสเตรเลียเชื้อสายอังกฤษ
หมวดหมู่:ชาวออสเตรเลียในสหรัฐ
หมวดหมู่:ชาวอเมริกันเชื้อสายสกอตแลนด์
หมวดหมู่:ชาวอเมริกันเชื้อสายไอริช
หมวดหมู่:ชาวอเมริกันเชื้อสายอังกฤษ
หมวดหมู่:มหาเศรษฐีชาวอเมริกัน
หมวดหมู่:บุคคลที่ยังมีชีวิตอยู่
หมวดหมู่:บุคคลที่เกิดในปี พ.ศ. 2474
ฟ็อกซ์นิวส์

**ฟ็อกซ์นิวส์แชนแนล** (; FNC) หรือที่เรียกกันทั่วไปว่า **ฟ็อกซ์นิวส์** (Fox News) เป็นสถานีโทรทัศน์และเว็บไซต์ข่าวเชิงอนุรักษ์นิยมและความคิดเห็นทางการเมือง เป็นบริษัทข้ามชาติของอเมริกา ซึ่งมีฐานอยู่ในนครนิวยอร์ก สหรัฐอเมริกา เจ้าของคือฟอกซ์นิวส์มีเดีย (Fox News Media) ซึ่งมีเจ้าของใหญ่คือ ฟ็อกซ์ คอร์ปอเรชั่น ฟ็อซ์นิวส์เป็นเครือข่ายข่าวเคเบิลที่มีผู้ชมสูงสุดในสหรัฐอเมริกา และในปี 2023 สามารถสร้างกำไรก่อนหักภาษีของบริษัทแม่ได้ประมาณ 70% 

ช่องนี้สร้างขึ้นโดยรูเพิร์ต เมอร์ด็อก เจ้าพ่อสื่อชาวอเมริกันเชื้อสายออสเตรเลียในปี 1996 เพื่อดึงดูดใจผู้ชมที่มีแนวคิดอนุรักษ์นิยม โดยจ้างโรเจอร์ ไอลส์ อดีตที่ปรึกษาสื่อของพรรครีพับลิกันและผู้บริหารซีเอ็นบีซี มาเป็นซีอีโอ ผู้ก่อตั้ง เปิดตัวเมื่อวันที่ 7 ตุลาคม ค.ศ. 1996 โดยมีสมาชิกเคเบิลทีวี 17 ล้านราย ฟ็อกซ์นิวส์เติบโตในช่วงปลายคริสต์ทศวรรษ 1990 และ 2000 จนกลายมาเป็นเครือข่ายสมัครสมาชิก รายการข่าวทางเคเบิลที่โดดเด่นในสหรัฐอเมริกา ภายในเดือนกันยายน พ.ศ. 2018 ครัวเรือนของสหรัฐจำนวน 87 ล้านครัวเรือน (ร้อยละ 91 ของสมาชิกโทรทัศน์) สามารถรับฟ็อกซ์นิวส์ ได้ ในปี 2019 เป็นเครือข่ายเคเบิลที่มีผู้ชมสูงสุด โดยมีผู้ชมเฉลี่ย 2.5 ล้านคนในช่วงเวลาไพรม์ไทม์ 

## อ้างอิง

หมวดหมู่:สถานีโทรทัศน์ในสหรัฐ
หมวดหมู่:วิมตินิยมและการปฏิเสธเรื่องการเปลี่ยนแปลงสภาพภูมิอากาศ
มัตสึบูชิ

**มัตสึบูชิ** () เป็นเมืองที่ตั้งอยู่ในอำเภอคิตากัตสึชิกะ ทางตะวันออกของจังหวัดไซตามะ ประเทศญี่ปุ่น มีขนาดพื้นที่ทั้งหมด 16.20 ตารางกิโลเมตร มีจำนวนประชากร ณ วันที่ 1 กุมภาพันธ์ ค.ศ. 2025 ประมาณ 27,133 คน มีความหนาแน่นของประชากร 1,675 คนต่อตารางกิโลเมตร

## ภูมิศาสตร์
เมืองมัตสึบูชิตั้งอยู่บนที่ราบสูงชิโมซะทางตะวันออกสุดของจังหวัดไซตามะ บนพื้นที่ตอนกลางของแม่น้ำเอโดะ และติดกับจังหวัดชิบะทางทิศตะวันออก

### เทศบาลข้างเคียง
* จังหวัดชิบะ
** นครโนดะ
* จังหวัดไซตามะ
** นครคาซูกาเบะ
** นครโคชิงายะ
** นครโยชิกาวะ

### ภูมิอากาศ
เมืองมัตสึบูชิมีภูมิอากาศแบบอบอุ่นชื้นกึ่งเขตร้อน (เคิพเพิน *Cfa*) มีลักษณะเด่นคือฤดูร้อนที่อบอุ่นและฤดูหนาวที่เย็นสบาย มีหิมะตกเล็กน้อยถึงไม่มีเลย อุณหภูมิเฉลี่ยทั้งปีของเมืองมัตสึบูชิอยู่ที่ 14.7&nbsp;°C ปริมาณน้ำฝนเฉลี่ยทั้งปีอยู่ที่ 1,408&nbsp;มิลลิเมตร โดยเดือนกันยายนเป็นเดือนที่มีฝนตกชุกที่สุด อุณหภูมิสูงสุดเฉลี่ยอยู่ในเดือนสิงหาคม อยู่ที่ประมาณ 26.4&nbsp;°C และต่ำสุดในเดือนมกราคม อยู่ที่ประมาณ 3.1&nbsp;°C

## สถิติประชากร
ตามข้อมูลสำมะโนประชากรของญี่ปุ่น จำนวนประชากรของเมืองมัตสึบูชิมีแนวโน้มคงที่หลังจากเติบโตมาหลายทศวรรษ

## ประวัติศาสตร์
พื้นที่ที่เป็นเมืองมัตสึบูชิเคยเป็นส่วนหนึ่งของแคว้นชิโมซะก่อนยุคเมจิ และกลายเป็นส่วนหนึ่งของจังหวัดไซตามะที่ก่อตั้งขึ้นเมื่อ ค.ศ. 1871 ต่อมาเมื่อมีการจัดตั้งระบบเทศบาลเมื่อวันที่ 1 เมษายน ค.ศ. 1889 ได้มีการจัดตั้งหมู่บ้านมัตสึบูชิเรียวขึ้นภายในอำเภอคิตากัตสึชิกะ จังหวัดไซตามะ และเปลี่ยนชื่อเป็นหมู่บ้านมัตสึบูชิเมื่อวันที่ 1 เมษายน ค.ศ. 1956 และได้รับการยกฐานะเป็นเมืองเมื่อวันที่ 1 เมษายน ค.ศ. 1969

## การเมืองการปกครอง
เมืองมัตสึบูชิมีการบริหารรูปแบบนายกเทศมนตรี-สภา โดยมีนายกเทศมนตรีที่มาจากการเลือกตั้งโดยตรง และมีสภาเมืองเป็นฝ่ายนิติบัญญัติระบบสภาเดียวซึ่งประกอบด้วยสมาชิก 15 คน ในแง่ของการเมืองระดับจังหวัด เมืองมัตสึบูชิเป็นเขตเลือกตั้งที่ให้สมาชิกสภาจังหวัดไซตามะจำนวน 1 คน และในแง่ของการเมืองระดับชาติ เมืองมัตสึบูชิเป็นส่วนหนึ่งของเขตเลือกตั้งที่ 14 จังหวัดไซตามะ ในการเลือกตั้งสมาชิกสภาผู้แทนราษฎร ซึ่งเป็นสภาล่างของรัฐสภาญี่ปุ่น

## เศรษฐกิจ
เมืองมัตสึบูชิเดิมเป็นศูนย์กลางการทำนาข้าว แต่พื้นที่เกษตรกรรมกำลังถูกแทนที่ด้วยการขยายตัวของเมือง ปัจจุบันเมืองนี้มีผลผลิตต่าง ๆ ได้แก่ ไข่ กะหล่ำปลี*ฮากูไซ* และ*เนงิ* ซึ่งเป็นต้นหอมญี่ปุ่น

## การศึกษา
เมืองมัตสึบูชิมีโรงเรียนประถมศึกษา 3 แห่ง โรงเรียนมัธยมศึกษาตอนต้น 2 แห่งที่สังกัดเทศบาลเมืองมัตสึบูชิ และมีโรงเรียนมัธยมศึกษาตอนปลาย 1 แห่งที่สังกัดคณะกรรมการการศึกษาจังหวัดไซตามะ ส่วนในระดับอุดมศึกษา เมืองนี้เป็นที่ตั้งของมหาวิทยาลัยไทโช วิทยาเขตมัตสึบูชิ

## การขนส่ง
### รถไฟ
เมืองมัตสึบูชิไม่มีรถไฟโดยสารให้บริการ

### ทางหลวง
* 

## บุคคลที่มีชื่อเสียง
* เรียว อิชิกาวะ - นักกอล์ฟอาชีพ
* ฮิโรโกะ ฮาตาโนะ - นางแบบและนักแสดง

## อ้างอิง

## แหล่งข้อมูลอื่น

*  

หมวดหมู่:เมืองในจังหวัดไซตามะ
หลักการห้ามผลักดันกลับ

**หลักการห้ามผลักดันกลับ** () เป็นหลักการขั้นพื้นฐานในกฎหมายระหว่างประเทศที่ถูกบัญญัติไว้ในอนุสัญญาว่าด้วยสถานภาพผู้ลี้ภัย โดยห้ามประเทศใด ๆ เนรเทศ (ผลักดันกลับ) ใครก็ตามสู่ประเทศที่ "จะคุกคามชีวิตหรืออิสรภาพ" ของพวกเขา เนื่องด้วย "เชื้อชาติ ศาสนา สัญชาติ การเป็นสมาชิกของกลุ่มสังคมใดกลุ่มหนึ่ง หรือความคิดเห็นทางการเมือง" โดยข้อยกเว้นเพียงหนึ่งเดียวคือ "อาจมีเหตุอันสมเหตุสมผล" ให้เกิด "อันตรายต่อความมั่นคงของรัฐ" หรือ "อันตรายต่อชุมชนของประเทศนั้น" ซึ่งหลักการนี้ แตกต่างกับการขอลี้ภัยทางการเมือง อันจะได้สิทธิเมื่อได้พิสูจน์ความกลัวจากการถูกข่มเหงทางการเมืองอย่างมีมูลแล้ว หลักการนี้ยังห้ามการเนรเทศผู้คน รวมถึงผู้ลี้ภัย ไปยังพื้นที่สงครามและพื้นที่ภัยพิบัติอื่น ๆ อีกด้วย

หลักการห้ามผลักดันกลับมักถูกมองเป็นหนึ่งในกฎหมายจารีตประเพณีระหว่างประเทศ ที่ซึ่งมีผลแม้รัฐนั้นจะมิได้ลงนามในอนุสัญญาปี ค.ศ. 1951 ว่าด้วยสถานภาพผู้ลี้ภัยและพิธีสารปี ค.ศ. 1967 หลักการดังกล่าวยังเป็นที่ถกเถียงว่าเป็น หลักกฎหมายบังคับเด็ดขาด (*jus cogens*) ซึ่งประเทศต้องประพฤติตามโดยห้ามเปลี่ยนแปลงจุดประสงค์หรือเปลี่ยนแปลงภายใต้สถานการณ์ใด (การยกเลิกบทกฎหมายเพียงบางส่วน, derogation) ในกฎหมายระหว่างประเทศหรือไม่ โดยการโต้เถียงใน "หลักกฎหมายบังคับเด็ดขาด" ถูกจุดประกายขึ้นมาอีกครั้งหลังเกิดวินาศกรรม 11 กันยายนที่ประเทศสหรัฐอเมริกาและประเทศอื่น ๆ ในยุโรป

## อ้างอิง

หมวดหมู่:กฎหมายระหว่างประเทศ
หมวดหมู่:สันนิบาตชาติ
หมวดหมู่:ผู้ลี้ภัย
หมวดหมู่:การไร้สัญชาติ
พนักงานล้างจาน

thumb|พนักงานล้างจานในที่ทำงาน

**พนักงานล้างจาน** คือผู้ที่ล้างและเช็ดจานชาม, เครื่องครัว และช้อนส้อม โดยมักจะอยู่ใน "ส่วนหลังร้าน" ภัตตาคารหรือสถานประกอบการ ส่วนในสหราชอาณาจักร บทบาทนี้เรียกอีกอย่างว่า**พนักงานทำความสะอาดในครัว** (kitchen porter) แต่ในกรณีนี้ บทบาทมักจะรวมถึงการทำความสะอาดเพิ่มเติมและหน้าที่เตรียมอาหารเบา ๆ เช่นกัน

## หน้าที่และการทำงาน
พนักงานล้างจานส่วนใหญ่มักทำงานในภัตตาคารหรือสถานประกอบการ

และพนักงานล้างจานในครัวพาณิชย์มักเป็นงานระดับเริ่มต้นที่สามารถนำไปสู่การเป็นอาชีพในด้านการเตรียมอาหาร

ส่วนการศึกษาวิจัยของโครงการวิจัยชาวฮิสแปนิกใน ค.ศ. 2008 รายงานว่าผู้ย้ายถิ่นฐานอย่างผิดกฎหมายสู่สหรัฐจำนวนมากทำงานเป็นพนักงานล้างจาน

## อ้างอิง

## แหล่งข้อมูลอื่น
* 
* /r/dishwashers, a reddit community for dishwashers to talk about their work
* *[https://www.bls.gov/oes/current/oes359021.htm Dishwashers, Occupational Employment and Wages, May 2015]*, a report from the United States Bureau of Labor Statistics
* Professional Dish-Washer Shares Tales From the Pit

หมวดหมู่:การล้างจาน
หมวดหมู่:อาชีพบริการด้านอาหาร
หยวน หวงโถว

**หยวน หวงโถว** (เกิด ? – ปี 559) เป็นชาวอำเภอหลัวหยาง มณฑลเหอหนาน (ปัจจุบันคือนครลั่วหยาง มณฑลเหอหนาน ประเทศจีน) เป็นเชื้อพระวงศ์ของราชวงศ์เว่ย์เหนือ สืบเชื้อสายมาจากจักรพรรดิถัวป้าฮวง ซึ่งภายหลังได้รับการถวายพระเกียรติยศเป็นจักรพรรดิเจี้ยมู่ เป็นพระโอรสของจักรพรรดิหยวน หลาง (อันติ้งอ๋อง) ซึ่งต่อมาได้เป็นจักรพรรดิ เขาเป็นหนึ่งในราชวงศ์เว่ย์เหนือ

## ประวัติ

หยวน หวงโถว สืบทอดตำแหน่งอันติ้งอ๋องของบิดา ต่อมาได้รับการเปลี่ยนตำแหน่งเป็นอันผิงอ๋อง ในสมัยที่เกา เฉิงเรืองอำนาจในราชวงศ์ตงเว่ย หยวน หวงโถว ก่ออาชญากรรมและหลบหนี ทำให้พระปิตุลาของเขา หยวน จิ่งเจ๋อ (อ๋องแห่งจางอู่) พร้อมกับพระชายาและพระมารดาของอ๋องแห่งจางอู่ ถูกลงโทษ ขุนนางผู้รับผิดชอบสอบสวนคือปี้ อี้อวิ๋น ซึ่งสั่งกักขังบุคคลที่เกี่ยวข้อง ทั้งที่บางคนได้รับการพิจารณาก่อนและบางคนถูกจับโดยไม่มีการรายงาน

หลังจากราชวงศ์เป่ยฉียึดอำนาจมาโดยการบีบบังคับให้สละราชสมบัติ หยวน หวงโถว ถูกลดศักดิ์ลงตามกฎมณเฑียรบาล

ในปีที่ 10 แห่งรัชศกเทียนเป่า (เป่ยฉี) (ปี 559) นักพยากรณ์หลวงทูลว่า "ปีนี้สมควรชำระล้างสิ่งเก่าและสร้างสิ่งใหม่" จักรพรรดิฉีเหวินเซฺวียน แห่งเป่ยฉีจึงตรัสถามหยวน เส้าว่า "จักรพรรดิฮั่นกวังอู่แห่งราชวงศ์ฮั่นตะวันออกฟื้นฟูราชวงศ์ฮั่นได้อย่างไร?" หยวน เส้าตอบว่า "เพราะเขากำจัดเชื้อพระวงศ์หลิวไม่หมดสิ้น" ด้วยเหตุนี้ จักรพรรดิเกา หยาง จึงสังหารเชื้อพระวงศ์หยวนเพื่อใช้เป็นพิธีกรรมทางไสยศาสตร์ ในเดือนพฤษภาคม ได้สังหารหยวน ซื่อเต๋อ, หยวน จิ่งซื่อ และตระกูลอื่นรวม 25 ตระกูล อีก 19 ตระกูลถูกควบคุมตัว หยวน เส้า ถูกขังในคุกหลวงจนต้องกินแขนเสื้อของตนเองและเสียชีวิตจากความอดอยาก

ในเดือนกรกฎาคม เกา หยาง ได้สังหารเชื้อพระวงศ์หยวนครั้งใหญ่ ตั้งแต่เชื้อสายของจักรพรรดิทั้วป๋า ซื่ออี้เจียน เป็นต้นไป ถูกประหารเกือบหมดสิ้น ผู้ที่บิดาหรือปู่เคยเป็นอ๋อง หรือเคยมีฐานะสูงส่ง หรือเป็นชายฉกรรจ์ ถูกนำไปประหารที่ตลาดตะวันออก ทารกของราชวงศ์หยวนถูกโยนขึ้นกลางอากาศแล้วใช้หอกเสียบแทง ผู้ที่ถูกฆ่าตายในเหตุการณ์นี้รวมแล้ว 721 คน ศพทั้งหมดถูกโยนลงแม่น้ำจางสุ่ย ผู้คนในเมืองเย่หวาดกลัวจนเลิกกินปลาชั่วระยะเวลาหนึ่ง เพราะมีผู้พบเล็บมนุษย์ในท้องปลา

หยวน หวงโถว ถูกสั่งให้ทดลองบินโดยใช้ว่าวกระดาษจากหอคอยทองคำฟีนิกซ์ เช่นเดียวกับนักโทษคนอื่นๆ มีเพียงเขาเท่านั้นที่สามารถบินไปถึงจื่อมั่ว (ถนนสายตะวันตกของเมืองเย่) ได้สำเร็จ อย่างไรก็ตาม เขาถูกส่งตัวกลับไปยังคุกของขุนนางผู้ตรวจการ และถูกปี้ อี้อวิ๋น สั่งให้ตายโดยการอดอาหาร

หยวน หวงโถว ได้รับการบันทึกว่าเป็นบุคคลแรกในประวัติศาสตร์ที่สามารถบินได้สำเร็จ

## อ้างอิง

หมวดหมู่:บุคคลที่ยังไม่ทราบปีที่เกิด
หมวดหมู่:เสียชีวิตปี 559
หมวดหมู่:พระราชโอรสแห่งราชวงศ์เว่ย์เหนือ
หมวดหมู่:บุคคลแห่งราชวงศ์ฉีเหนือ
หมวดหมู่:ผู้บุกเบิกการบิน
หมวดหมู่:ประวัติศาสตร์การบินของจีน
หมวดหมู่:การเล่นว่าว
หมวดหมู่:บุคคลชาวจีนในศตวรรษที่ 6
หมวดหมู่:ปีกเทียม
โบโน

**พอล เดวิด ฮิวสัน** (; เกิดเมื่อวันที่ 10 พฤษภาคม ค.ศ. 1960) มีฉายาว่า **โบโน** (Bono) เป็นนักร้อง นักแต่งเพลง และนักกิจกรรมชาวไอริช เขาเป็นสมาชิกผู้ก่อตั้ง นักร้องนำ และนักแต่งเนื้อเพลงหลักของวงร็อก ยูทู โบโนเป็นที่รู้จักในเรื่องสไตล์การร้องอันเร่าร้อนรวมไปถึงการเขียนเพลงและสไตล์การแสดงอันยิ่งใหญ่ เนื้อเพลงที่แต่งประกอบด้วยเนื้อหาเกี่ยวกับสังคมและการเมือง รวมถึงภาพทางศาสนาที่ได้รับแรงบันดาลใจจากศรัทธาในคริสเตียน

โบโนเกิดและเติบโตในเมืองดับลิน ประเทศไอร์แลนด์ เข้าเรียนที่โรงเรียนเมานต์เทมเพิลคอมพรีเฮนซีฟ ซึ่งในปี 1976 เขาเริ่มคบหากับอลิสัน สจ๊วต ซึ่งเป็นภรรยาในอนาคตของเขา รวมถึงก่อตั้งวงดนตรีร่วมกับเพื่อนร่วมชั้นเรียนจนกลายมาเป็นยูทู ในช่วงปีแรก ๆ ของวงยูทู เนื้อเพลงที่โบโนมีส่วนร่วมแต่งมีโทนขบถและจิตวิญญาณ เมื่อวงเติบโตขึ้น เนื้อเพลงของเขาได้รับแรงบันดาลใจมากขึ้นจากประสบการณ์ส่วนตัวที่แบ่งปันกับสมาชิกคนอื่น ๆ ในฐานะสมาชิกของยูทู โบโนได้รับรางวัลแกรมมี 22 รางวัลและมีชื่อบรรจุอยู่ในหอเกียรติยศร็อคแอนด์โรล

## อ้างอิง

หมวดหมู่:ผู้ได้รับอิสริยาภรณ์เหรียญแห่งอิสรภาพของประธานาธิบดี
หมวดหมู่:นามแฝง
หมวดหมู่:ผู้ได้รับเครื่องอิสริยาภรณ์เลฌียงดอเนอร์
หมวดหมู่:บุคคลที่ยังมีชีวิตอยู่
หมวดหมู่:ผู้ที่ได้รับรางวัลแกรมมี
หมวดหมู่:บุคคลที่เกิดในปี พ.ศ. 2503
หมวดหมู่:นักร้องไอร์แลนด์
ดี.ซี. อาร์มอรี

**ดี.ซี. อาร์มอรี** เป็นคลังอาวุธและสนามกีฬาอเนกประสงค์ขนาด 10,000 ที่นั่งในภาคตะวันออกของสหรัฐอเมริกา ตั้งอยู่ในกรุงวอชิงตันดีซี ทางทิศตะวันออกของอาคารรัฐสภาสหรัฐ บริหารโดยองค์การการประชุมและการกีฬาวอชิงตัน อาร์มอรี่ถูกสร้างขึ้น และเปิดใช้งานในปี ค.ศ. 1941 เป็นกองบัญชาการ คลังอาวุธ และสถานที่ฝึก สำหรับกองกำลังป้องกันแห่งชาติเขตโคลัมเบีย ในปีหลัง ๆ มานี้ ได้ถูกปรับเปลี่ยนเป็นสถานที่จัดงานหลากหลายประเภท อาคารที่อยู่ทางทิศตะวันออกเฉียงเหนือของอาคารคือ สนามกีฬาอาร์เอฟเค ซึ่งเปิดในปี ค.ศ. 1961

## หมายเหตุ

## อ้างอิง

## แหล่งข้อมูลอื่น
*WCSA official site
*DC National Guard

หมวดหมู่:คลังอาวุธในสหรัฐอเมริกา
หมวดหมู่:สนามชกมวยในวอชิงตัน ดี.ซี.
เมอร์คิวรีเรเคิดส์

**เมอร์คิวรีเรเคิดส์** () เป็นค่ายเพลงอเมริกันที่ยูนิเวอร์แซลมิวสิกกรุปเป็นเจ้าของ ได้รับความสำเร็จอย่างมากในฐานะการดำเนินการแบบอิสระในช่วงคริสต์ทศวรรษ  1940 และ1950 สแมชเรเคิดส์และฟอนทานาเรเคิดส์เป็นค่ายเพลงย่อยของเมอร์คิวรี ค่ายเมอร์คิวรีออกอัลบั้มร็อก  โซล ฟังก์ ริทึมแอนด์บลูส์ ดูวอป บลูส์ ป็อป ร็อกแอนด์โรล และแจ๊ส ในสหรัฐอเมริกาค่ายดำเนินการผ่าน รีพับลิกเรเคิดส์ ส่วนในสหราชอาณาจักร และญี่ปุ่น (ในชื่อ Mercury Tokyo ในประเทศหลัง) จัดจำหน่ายโดยอีเอ็มไอเรเคิดส์ 

นับตั้งแต่การแยกค่ายอย่าง ไอแลนด์เรเคิดส์, โมทาวน์, เมอร์คิวรีเรเคิดส์ และเดฟแจมเรเคิดดิงส์ เมื่อแยกตัวออกจากกันและรวมเป็นดิไอแลนด์เดฟแจมมิวสิกกรุป เมอร์คิวรีเรเคิดส์ก็อยู่ภายใต้สังกัดไอแลนด์เรเคิดส์ แม้ว่าผลงานเก่า ๆ ของบริษัทจะยังคงเป็นของ ดิไอแลนด์เดฟแจมมิวสิกกรุป (ปัจจุบันคือ ไอแลนด์เรเคิดส์) ก็ตาม

## อ้างอิง

หมวดหมู่:บริษัทที่ตั้งอยู่ในนครนิวยอร์ก
หมวดหมู่:ค่ายเพลงอเมริกัน
หมวดหมู่:ยูนิเวอร์แซลมิวสิกกรุป
โนดะ (จังหวัดอิวาเตะ)

**โนดะ** () เป็นหมู่บ้านที่ตั้งอยู่ในอำเภอคูโนเฮะ ทางตะวันออกเฉียงเหนือของจังหวัดอิวาเตะ ประเทศญี่ปุ่น มีขนาดพื้นที่ทั้งหมด 80.80 ตารางกิโลเมตร มีจำนวนประชากร ณ วันที่ 1 กุมภาพันธ์ ค.ศ. 2025 ประมาณ 3,628 คน มีความหนาแน่นของประชากร 44.9 คนต่อตารางกิโลเมตร

## ภูมิศาสตร์
thumb|left|อ่าวโนดะ

หมู่บ้านโนดะตั้งอยู่ทางตะวันออกเฉียงเหนือจังหวัดอิวาเตะ โดยมีมหาสมุทรแปซิฟิกอยู่ทางทิศตะวันออก พื้นที่ส่วนตะวันตกของหมู่บ้านเป็นเทือกเขาคิตากามิ ส่วนหนึ่งของแนวชายฝั่งของหมู่บ้านโนดะอยู่ภายในเขตอุทยานแห่งชาติซันริกุฟุกโก

### เทศบาลข้างเคียง

* จังหวัดอิวาเตะ
** หมู่บ้านฟูได
** เมืองอิวาอิซูมิ
** นครคูจิ

### ภูมิอากาศ
หมู่บ้านโนดะมีภูมิอากาศแบบอบอุ่นชื้นภาคพื้นสมุทร (การแบ่งเขตภูมิอากาศแบบเคิพเพิน *Cfb*) มีลักษณะเด่นคือฤดูร้อนที่อบอุ่นและฤดูหนาวที่หนาวเย็นมีหิมะตกหนัก อุณหภูมิเฉลี่ยทั้งปีของโนดะอยู่ที่ 8.7&nbsp;°C ปริมาณน้ำฝนเฉลี่ยทั้งปีอยู่ที่ 1,273&nbsp;มิลลิเมตร โดยเดือนกันยายนเป็นเดือนที่มีฝนตกชุกที่สุด และเดือนกุมภาพันธ์เป็นเดือนที่แห้งแล้งที่สุด อุณหภูมิสูงสุดเฉลี่ยอยู่ในเดือนสิงหาคมอยู่ที่ประมาณ 21.4&nbsp;°C และต่ำสุดในเดือนมกราคมอยู่ที่ประมาณ −2.9&nbsp;°C

## สถิติประชากร
ตามข้อมูลสำมะโนประชากรของญี่ปุ่น ประชากรของโนดะมีจำนวนสูงสุดในราว ค.ศ. 1960 และลดลงอย่างต่อเนื่องตลอด 60 ปีที่ผ่านมา

## ประวัติศาสตร์
พื้นที่ที่เป็นหมู่บ้านโนดะในปัจจุบัน เดิมเป็นส่วนหนึ่งของแคว้นโบราณที่ชื่อแคว้นมุตสึ ซึ่งมีตระกูลนัมบุปกครองมาตั้งแต่ยุคมูโรมาจิ และเป็นส่วนหนึ่งของอาณาเขตศักดินาฮาจิโนเฮะ ภายใต้รัฐบาลโชกุนโทกูงาวะในยุคเอโดะ

ในช่วงต้นยุคเมจิ เมื่อมีการจัดตั้งระบบเทศบาลเมื่อวันที่ 1 เมษายน ค.ศ. 1889 ได้มีการจัดตั้งหมู่บ้านโนดะขึ้นภายในอำเภอคิตากูโนเฮะ พื้นที่ดังกล่าวได้รับผลกระทบจากคลื่นสึนามิที่เกิดจากแผ่นดินไหวซันริกุใน ค.ศ. 1896 ซึ่งทำให้ชาวบ้านเสียชีวิต 261 รายและบ้านเรือนพังเสียหาย 411 หลัง อำเภอคิตากูโนเฮะและอำเภอมินามิกูโนเฮะได้ยุบรวมกันเป็นอำเภอคูโนเฮะเมื่อวันที่ 1 เมษายน ค.ศ. 1897 หมู่บ้านโนดะได้รับผลกระทบจากคลื่นสึนามิอีกครั้งจากแผ่นดินไหวซันริกุใน ค.ศ. 1933 ซึ่งทำให้มีผู้เสียชีวิต 7 รายและบ้านเรือนพังเสียหาย 58 หลัง และใน ค.ศ. 2011 ได้เกิดแผ่นดินไหวและคลื่นสึนามิในโทโฮกุ ซึ่งสร้างความเสียหายอย่างกว้างขวาง

## การเมืองการปกครอง
thumb|right|ศาลาว่าการหมู่บ้านโนดะ

หมู่บ้านโนดะมีการปกครองในรูปแบบนายกเทศมนตรี-สภา โดยมีนายกเทศมนตรีที่มาจากการเลือกตั้งโดยตรง และมีสภาหมู่บ้านเป็นสภานิติบัญญัติระบบสภาเดียวที่มีสมาชิก 8 คน ในแง่ของการเมืองระดับจังหวัด หมู่บ้านโนดะและนครคูจิที่อยู่ใกล้เคียงรวมกันเป็นเขตเลือกตั้งที่ให้สมาชิกสภาจังหวัดอิวาเตะจำนวน 2 ที่นั่ง และในแง่ของการเมืองระดับชาติ หมู่บ้านโนดะเป็นส่วนหนึ่งของเขตเลือกตั้งที่ 2 จังหวัดอิวาเตะ ในการเลือกตั้งสมาชิกสภาผู้แทนราษฎร ซึ่งเป็นสภาล่างในรัฐสภาญี่ปุ่น

## เศรษฐกิจ
เศรษฐกิจในท้องถิ่นส่วนใหญ่ขึ้นอยู่กับการประมงเชิงพาณิชย์และส่วนน้อยจะเป็นภาคการเกษตร พื้นที่แห่งนี้เคยขึ้นชื่อเรื่องการผลิตเกลือ

## การศึกษา
หมู่บ้านโนดะมีโรงเรียนประถมศึกษา 1 แห่งและโรงเรียนมัธยมศึกษาตอนต้น 1 แห่งที่ดำเนินการโดยเทศบาลหมู่บ้านโนดะ และมีโรงเรียนมัธยมศึกษาตอนปลาย 1 แห่งที่ดำเนินการโดยคณะกรรมการการศึกษาจังหวัดอิวาเตะ

## การขนส่ง
### รถไฟ
* รถไฟซันริกุ: สายไรอาซุ (Rias Line)
** สถานี:  – โทฟูงาอูระไคงัง – 

### ทางหลวง
* 

## อ้างอิง

## แหล่งข้อมูลอื่น
* 
* เว็บไซต์ทางการของหมู่บ้านโนดะ 
* ศูนย์ข้อมูลการท่องเที่ยวหมู่บ้านโนดะ 

หมวดหมู่:หมู่บ้านในจังหวัดอิวาเตะ
โนดะ

**โนดะ** อาจหมายถึง

## สถานที่
* โนดะ (จังหวัดชิบะ) นครในจังหวัดชิบะ
* โนดะ (จังหวัดอิวาเตะ) หมู่บ้านในจังหวัดอิวาเตะ
* โนดะ (จังหวัดคาโงชิมะ) อดีตเมืองในจังหวัดคาโงชิมะ

## ความหมายอื่น
* โนดะ (นามสกุล) นามสกุลญี่ปุ่น
มนุษย์มัจฉา

***มนุษย์มัจฉา*** (**Man from Atlantis**)    เป็นซีรีส์โทรทัศน์แนวซูเปอร์ฮีโร่ของอเมริกาที่ออกอากาศทางเครือข่ายบริษัทแพร่สัญญาณแห่งชาติ ชื่อย่อ เอ็นบีซี (NBC) ตั้งแต่ปี 1977–78 โดยเริ่มต้นจากภาพยนตร์โทรทัศน์ 4 เรื่องที่ออกอากาศในช่วงฤดูใบไม้ผลิปี 1977  ภาพยนตร์เรื่องนี้ได้รับเรตติ้งสูงซึ่งนำไปสู่การจัดทำซีรีส์รายสัปดาห์สำหรับฤดูกาล 1977–78 (1977–78 season) แต่ก็ถูกยกเลิกหลังจากฉายไปได้ 13 ตอนเนื่องจากผู้ชมลดลงและต้นทุนการผลิตที่สูง 

ซีรี่ส์โืทรทัศน์เรื่องนี้ เคยนำมาออกอากาศฉายในประเทศไทยครั้งแรกเมื่อประมาณเกือบ 50 ปีที่แล้ว (พ.ศ 2522)  ทางสถานีโทรทัศน์กองทัพบกช่อง 5 ในช่วงเวลาเย็น

## คำอธิบายซีรีส์
[upright|thumb|left|[แพทริค ดัฟฟี่ รับบทเป็น มาร์ค แฮร์ริส ในการแสดงรอบปฐมทัศน์ของรายการโทรทัศน์ (Patrick Duffy as Mark Harris in the television show's premiere.)]]

ซีรีส์เรื่องนี้มี แพทริก ดัฟฟี่ (Patrick Duffy) รับบทเป็นชายที่อยู่ในภาวะเสียความจำซึ่งมีชื่อว่า มาร์ก แฮร์ริส (Mark Harris) ซึ่งเชื่อกันว่าเป็นพลเมืองเพียงคนเดียวที่รอดชีวิตจากอารยธรรมแอตแลนติส  ที่สาบสูญ เขามีความสามารถพิเศษหลายอย่าง รวมถึงความสามารถในการหายใจใต้น้ำ ทนต่อแรงกดดันที่ลึกเป็นพิเศษ และพละกำลังที่เหนือมนุษย์ มือและเท้าของเขามีพังผืด ดวงตาของเขามีความไวต่อแสงมากเป็นพิเศษ และเขาว่ายน้ำโดยใช้แขนและขาในลักษณะที่คล้ายกับท่าผีเสื้อใต้น้ำหรือเตะแบบโลมา (dolphin kick) หลังจากที่เขาถูกค้นพบ เขาก็ได้รับการคัดเลือกจากมูลนิธิวิจัยมหาสมุทร ซึ่งเป็นหน่วยงานของรัฐบาลที่ดำเนินการวิจัยลับขั้นสูงและสำรวจความลึกของมหาสมุทรด้วยเรือดำน้ำที่มีความซับซ้อนชื่อว่า ซีเทเซียน (Cetacean) (แปลว่า "วาฬ")

## ดูเพิ่มเติม
* List of underwater science fiction works

## หมายเหตุเพื่ออธิบาย

## อ้างอิง

## แหล่งข้อมูลอื่น
*  (pilot)
*  (series)
* 

หมวดหมู่:1970s American science fiction television series
ถั่วเหลืองดำ

thumb| ต้นกล้าก่อนเก็บเกี่ยวของถั่วเหลืองดำทัมบะ
thumb| ดอกถั่วเหลืองดำ
**ถั่วเหลืองดำ** (黒豆 หรือ 黒大豆) เป็นถั่วเหลืองชนิดหนึ่ง

## ภาพรวม
[thumb| การตากถั่วเหลืองดำด้วยแสงแดด (เมือง[เคียวตัมบะ)]]
เปลือกหุ้มเมล็ดมีเม็ดสีแอนโทไซยานินซึ่งทำให้ถั่วมีสีดำเมื่อสุก ในด้านคุณค่าทางโภชนาการถือว่าเทียบเท่าถั่วเหลืองทั่วไป

โดยทั่วไปจะปลูกด้วยเมล็ดในช่วงต้นเดือนกรกฎาคม และดอกจะบานในเดือนสิงหาคม (อาจเป็นสีชมพูอ่อน สีม่วงอ่อน หรือสีขาว ขึ้นอยู่กับพันธุ์) และฝักจะออกผลตั้งแต่เดือนกันยายนถึงตุลาคม ผลไม้จะค่อย ๆ เปลี่ยนเป็นสีดำและเก็บเกี่ยวได้ตั้งแต่ต้นเดือนตุลาคมถึงต้นเดือนพฤศจิกายนสำหรับพันธุ์กลางฤดู และตั้งแต่กลางเดือนพฤศจิกายนถึงต้นเดือนธันวาคมสำหรับพันธุ์ปลายฤดู ในยุคหลังมานี้ ถั่วแระที่เก็บเกี่ยวในเดือนตุลาคมก่อนที่ผลจะเปลี่ยนเป็นสีดำ ได้กลายเป็นที่นิยม

สำหรับพันธุ์ทัมบะซึ่งมีเมล็ดถั่วขนาดใหญ่ ฤดูเก็บเกี่ยวโดยทั่วไปจะอยู่ระหว่างสัปดาห์แรกถึงสัปดาห์ที่สี่ของเดือนตุลาคม พื้นที่การผลิตตั้งอยู่บนภูเขาบริเวณรอบเมืองทัมบะซาซายามะในจังหวัดเฮียวโงะ หรือ เมืองเคียวตัมบะ ในจังหวัดเกียวโต ในช่วงฤดูร้อนซึ่งเป็นช่วงที่ปลูกถั่ว อากาศจะร้อนและชื้นมากในตอนกลางวันและหนาวมากในตอนกลางคืน โดยมีอุณหภูมิที่แตกต่างกันมากระหว่างกลางวันและ กลางคืน และพื้นที่ดังกล่าวมักมีหมอกหนาและมีฝนตกปานกลาง สภาพอากาศและดินที่อุดมสมบูรณ์ทำให้ที่นี่มีสภาพแวดล้อมที่เหมาะสำหรับการผลิตถั่วเหลืองดำคุณภาพสูง อย่างไรก็ตาม การเพาะปลูกอย่างต่อเนื่องในแปลงเดียวกันจะทำให้สารอาหารในดินลดลง และส่งผลต่อการเจริญเติบโตของถั่วเหลืองดำ ดังนั้น เกษตรกรจำนวนมากจึงใช้วิธีการการปลูกหมุนเวียนไปกับต้นข้าว ในแปลงเดียวกันในปีถัดไปหลังจากปลูกถั่วเหลืองดำ

## การใช้รับประทาน

### ใช้บริโภคโดยตรง
thumb| ถั่วเหลืองดำต้ม
[thumb| ถั่วเหลืองดำต้มปรุงรสหวานกับ [ถั่วด้วง|ผักด้วงทำเป็นโอเซจิ]]
กล่าวกันว่าถั่วเหลืองดำต้มถูกคิดค้นขึ้นเพื่อฉลองปีใหม่ตามร้านอาหารหรูในเอโดะในยุคเอโดะ และถือเป็นส่วนสำคัญของอาหารปีใหม่ (โอเซจิ)

ถั่วเหลืองดำต้มมี 2 ประเภท คือ ถั่วเหลืองดำต้มนิ่ม และถั่วเหลืองดำต้มแข็ง ถั่วเหลืองดำต้มนิ่มมี 2 ประเภท คือแบบที่ต้มจนนิ่มแล้วเคี่ยวในน้ำเชื่อม และ แบบที่แช่ในน้ำปรุงรสแล้วต้มไฟอ่อนเป็นเวลานาน

### ใช้เป็นอาหารแปรรูป
thumb|กาแฟและถั่วต้มที่ทำจากถั่วเหลืองดำทัมบะ
มีการนำถั่วเหลืองดำมาใช้เป็นอาหารแปรรูปมีหลากหลายประเภท เช่นเดียวกับถั่วเหลืองทั่วไป เช่น คินาโกะ ถั่วคั่ว นัตโต เต้าหู้ และ ถั่วแระ

ถั่วเหลืองดำยังมีการนำไปทำเป็นชา เรียกว่าชาถั่วเหลืองดำ

### คุณค่าทางโภชนาการ
ถั่วเหลืองดำมีฤทธิ์ยับยั้งเอนไซม์อัลฟากลูโคซิเดส ซึ่งช่วยลดระดับน้ำตาลในเลือด

## อ้างอิง

หมวดหมู่:ถั่ว
มีนาคม พ.ศ. 2568

**มีนาคม พุทธศักราช 2568** เป็นเดือนที่ 3 ของปี พ.ศ. 2568 วันแรกของเดือนเป็นวันเสาร์ วันสุดท้ายของเดือนเป็นวันจันทร์

## [[สถานีย่อย:เหตุการณ์ปัจจุบัน]]

หมวดหมู่:มีนาคม
*2568-3
กาบรีแยล โบร์โตเลตู

**กาบรีแยล โลเร็งซู "กาบี" โบร์โตเลตู โอลีเวย์รา** (, ; เกิด 14 ตุลาคม ค.ศ. 2004) เป็นนักแข่งรถชาวบราซิล ปัจจุบันแข่งรถในการแข่งขันฟอร์มูลาวันให้แก่อาวดี้

โบร์โตเลตูเกิดและเติบโตที่รัฐเซาเปาลู เขาเริ่มต้นแข่งรถคาร์ตเมื่ออายุเจ็ดขวบ และเป็นแชมป์หลายรายการในระดับชาติ จนได้เลื่อนขึ้นสู่การแข่งขันฟอร์มูลาเยาวชนใน ค.ศ. 2020 โบร์โตเลตูกลายเป็นผู้ชนะการแข่งขันของรายการอิตาเลียนเอฟโฟร์ และฟอร์มูลารีเจียนัลชิงแชมป์ยุโรป ด้วยการฝึกสอนจากเฟร์นันโด อาลอนโซ แชมป์โลกฟอร์มูลาวันสองสมัย ก่อนที่เขาจะได้รับตำแหน่งแชมป์แรกในรายการเอฟไอเอฟอร์มูลาทรีแชมเปียนชิป 2023 กับไทรเดนต์ โบร์โตเลตูเลื่อนขึ้นสู่รายการเอฟไอเอฟอร์มูลาทู ฤดูกาล 2024 และได้รับตำแหน่งแชมป์กลับมากับอินวิกตา ทำให้เขากลายเป็นนักขับคนที่เจ็ดที่เป็นแชมป์ในรายการจีพีทูซีรีส์/ฟอร์มูลาทู ในฤดูกาลแรกของตนเอง และกลายเป็นนักขับฟอร์มูลาทูคนแรกที่ได้รับชัยชนะจากการออกตัวที่ตำแหน่งสุดท้ายของกริดในการแข่งขันที่มอนซา

โบร์โตเลตูเป็นสมาชิกโครงการสนับสนุนนักแข่งรุ่นใหม่ของแมกลาเรนตั้งแต่ ค.ศ. 2023 ถึง 2024 โบร์โตเลตูเข้าร่วมเซาเบอร์ในฤดูกาล  ก่อนที่อาวดี้จะเป็นเจ้าของทีมแทนในฤดูกาล  และสะสมอันดับที่ได้คะแนนในการแข่งขันหลายรายการในฤดูกาลแรกของเขา โบร์โตเลตูเซ็นสัญญาอยู่กับอาวดี้อย่างน้อยจนสิ้นสุดฤดูกาล 2026

## สถิติการแข่งรถคาร์ต
### สรุปอาชีพนักแข่งรถคาร์ต

## สถิติการแข่งรถ
### สรุปอาชีพนักแข่งรถ

; หมายเหตุ
* &nbsp;ไม่มีสิทธิ์สะสมคะแนนและอันดับเพื่อชิงแชมป์ เนื่องจากเข้าร่วมการแข่งขันในฐานะนักขับรับเชิญ
* &nbsp;ฤดูกาลกำลังดำเนินอยู่ 

### ผลการแข่งขันฟอร์มูลาวัน
(คำสำคัญ) (การแข่งขันที่กำหนดเป็น **ตัวหนา** หมายถึงนักขับได้ตำแหน่งโพล; การแข่งขันที่กำหนดเป็น *ตัวเอียง* หมายถึงนักขับทำรอบได้เร็วที่สุด)



; หมายเหตุ
* &nbsp;ฤดูกาลกำลังดำเนินอยู่ 

## อ้างอิง

## แหล่งข้อมูลอื่น

* 
* 

หมวดหมู่:นักแข่งรถชาวบราซิล
หมวดหมู่:นักแข่งรถสูตรหนึ่งชาวบราซิล
แม่น้ำตีชีโน

**แม่น้ำตีชีโน** (;   ,; ; ฝรั่งเศส และ ; ) เป็นลำน้ำสาขาของแม่น้ำโปฝั่งซ้ายที่สำคัญที่สุด ชื่อของแม่น้ำเป็นที่มาของชื่อรัฐของสวิส ซึ่งแม่น้ำไหลผ่านตอนบน

แม่น้ำตีชีโนเป็นหนึ่งในแม่น้ำสายหลักสี่สายที่มีต้นกำเนิดในภูมิภาคก็อทฮาร์ท ร่วมกับแม่น้ำโรน แม่น้ำรอยส์ และ แม่น้ำไรน์ แม่น้ำมีความยาวประมาณ  

## อ้างอิง

หมวดหมู่:แม่น้ำในประเทศสวิตเซอร์แลนด์
หมวดหมู่:แม่น้ำในประเทศอิตาลี
แซลาวี (เพลงของเกลาด์)

"**แซลาวี**" (; ) เป็นเพลงโดยเกลาด์ นักร้องและผู้ประพันธ์เพลงสัญชาติดัตช์เชื้อสายคองโก ซึ่งประพันธ์ร่วมกับอาร์นอ กรับมัน โยเริน ฟาน เดอร์ โวร์ต และลียง ปาลเมน เกลาด์อธิบายว่าเขาเขียนเพลงนี้เพื่ออุทิศให้แก่พ่อแม่ของเขา แซลาวีถูกวางจำหน่ายเมื่อวันที่ 27 กุมภาพันธ์ ค.ศ. 2025 ผ่านค่ายเพลงคลาวด์ไนน์ และจะเป็นตัวแทนของประเทศในการประกวดเพลงยูโรวิชันปี 2025

## การพัฒนา
"แซลาวี" ได้ถูกประพันธ์ขึ้นโดยเกลาด์ อาร์นอ กรับมัน โยเริน ฟาน เดอร์ โวร์ต และลียง ปาลเมน เกลาด์กล่าวถึงเพลงนี้ว่าเป็นการอุทิศให้กับพ่อแม่ โดยเฉพาะแม่ของเขา เขาอธิบายว่า “ตั้งแต่สมัยเด็กจนถึงวัยรุ่น แม่สอนให้ผมมองเห็นด้านบวกในประสบการณ์ชีวิต แม้กระทั่งในช่วงเวลาที่ต้องเผชิญกับอุปสรรค” เกลาด์กล่าวเสริมว่า “แม้ว่าสิ่งต่างๆ จะดูมืดมน แต่สิ่งสำคัญคือการมองโลกในแง่ดี นี่คือข้อความที่ผมตั้งใจจะสื่อ ชีวิตไม่ได้ง่ายเสมอไป ชีวิตมีขึ้นมีลง และพลิกผัน แต่ 'แซลาวี' นี่แหละชีวิต”

## การประกวดเพลงยูโรวิชันปี 2025

### การคัดเลือกภายใน
อาโฟรโทรส สถานีโทรทัศน์ของเนเธอร์แลนด์ที่เข้าร่วมการประกวดเพลงยูโรวิชัน ประกาศความตั้งใจที่จะเข้าร่วมการประกวดเพลงยูโรวิชันปี 2025 เมื่อวันที่ 23 ตุลาคม ค.ศ. 2024 โดยยืนยันการคัดเลือกภายใน หลังจากที่โยสต์ เคลน์ ตัวแทนในปี 2024 ปฏิเสธข้อเสนอในการเป็นตัวแทนของเนเธอร์แลนด์เป็นครั้งที่สอง

เมื่อวันที่ 19 ธันวาคม ค.ศ. 2024 อาโฟรโทรสประกาศว่าได้เลือกเกลาด์เป็นตัวแทนของเนเธอร์แลนด์ในการประกวดปี 2025 กระบวนการคัดเลือกตัวแทนประเทศของเนเธอร์แลนด์นั้นดำเนินการโดยคณะกรรมการซึ่งประกอบด้วยฌักลีน โกวาร์ต, จาป รีเซมา, แคโรลีน บอร์เกอร์ส, ฮิลา นูร์ไซ, แซนเดอร์ แลนติงกา และคอร์นัลด์ มาส หลังจากรอบออดิชั่นสุดท้ายซึ่งมีรายชื่อผู้เข้ารอบสุดท้ายจำนวนหกราย รวมถึงนักร้อง จูดิธ ฟาน เฮิร์ทัมและพอล มอร์ริส ซึ่งจัดขึ้นเมื่อวันที่ 9 ธันวาคม ค.ศ. 2024

### ในยูโรวิชัน
การประกวดเพลงยูโรวิชันปี 2025 จะจัดขึ้นที่ซังคท์ยาค็อพซ์ฮัลเลอในบาเซิล ประเทศสวิตเซอร์แลนด์ และจะประกอบด้วยรอบรองชนะเลิศสองรอบในวันที่ 13 และ 15 พฤษภาคมตามลำดับ และรอบชิงชนะเลิศในวันที่ 17 พฤษภาคม ค.ศ. 2025 ในระหว่างการจับฉลากการจัดสรรที่จัดขึ้นเมื่อวันที่ 28 มกราคม ค.ศ. 2025 เนเธอร์แลนด์ได้รับการจับฉลากให้เข้าแข่งขันในรอบรองชนะเลิศที่หนึ่ง โดยทำการแสดงในช่วงครึ่งหลังของการแสดง

สำหรับการแสดงในการประกวดเพลงยูโรวิชัน ได้มีพิม บราเซียนเป็นผู้อำนวยการฝ่ายสร้างสรรค์ เฮงก์-ยาน ฟาน บีคเป็นผู้ออกแบบแสง และเอ็มมา เอเวลีนเป็นผู้ออกแบบท่าเต้น

## ชาร์ต

## ประวัติการเผยแพร่

## อ้างอิง

หมวดหมู่:เพลงจากประเทศเนเธอร์แลนด์
หมวดหมู่:เพลงในปี พ.ศ. 2568
หมวดหมู่:เพลงภาษาฝรั่งเศส
หมวดหมู่:เพลงภาษาอังกฤษ
หมวดหมู่:ประเทศเนเธอร์แลนด์ในการประกวดเพลงยูโรวิชัน
หมวดหมู่:เพลงที่ร่วมการประกวดเพลงยูโรวิชัน
แม่น้ำเนเรตวา

**แม่น้ำเนเรตวา** ( -; ) หรือที่รู้จักกันในชื่อ **นาเรนตา** (Narenta) เป็นหนึ่งในแม่น้ำที่ใหญ่ที่สุดทางตะวันออกของพื้นที่น้ำทะเลเอเดรียติก มีโรงไฟฟ้าพลังน้ำ 4 แห่งที่มี เขื่อนขนาดใหญ่ (สูงกว่า 15 เมตร) ทำหน้าที่ป้องกันน้ำท่วม ผลิตไฟฟ้า และกักเก็บน้ำ แม่น้ำเนเรตวาได้รับการยอมรับว่ามีสภาพแวดล้อมทางธรรมชาติและภูมิประเทศที่หลากหลาย

## อ้างอิง

หมวดหมู่:แม่น้ำในประเทศโครเอเชีย
หมวดหมู่:แม่น้ำในประเทศบอสเนียและเฮอร์เซโกวีนา
อีซัก อาจาร์

**อีซัก อาแล็กซ็องดร์ อาจาร์** (, ; เกิด 28 กันยายน ค.ศ. 2004) เป็นนักแข่งรถชาวฝรั่งเศสและแอลจีเรีย ปัจจุบันแข่งรถภายใต้ธงชาติฝรั่งเศสในการแข่งขันฟอร์มูลาวันให้แก่เรดบูลเรซซิง

อาจาร์เกิดและเติบโตที่กรุงปารีสในครอบครัวชาวแอลจีเรีย เขาเริ่มต้นแข่งรถคาร์ตเมื่ออายุเจ็ดขวบ และเข้าร่วมการแข่งขันรถสปอร์ตเป็นรายการแรกที่จิเนตตาจูเนียร์วินเทอร์ โดยเขาเลื่อนขึ้นสู่การแข่งขันฟอร์มูลาเยาวชนใน ค.ศ. 2019 เขาจบการแข่งขันเฟรนช์เอฟโฟร์แชมเปียนชิป 2020 ในอันดับที่สามกับแอ็ฟแอ็ฟแอ็สอาอะแคเดมี ก่อนที่เขาจะเลื่อนขึ้นสู่ฟอร์มูลารีเจียนัลชิงแชมป์ยุโรป ฤดูกาล 2021 โดยทำผลงานด้วยชัยชนะหลายครั้งและจบรายการในอันดับที่ห้า ต่อมาอาจาร์ได้เข้าร่วมการแข่งขันฟอร์มูลารีเจียนัลชิงแชมป์เอเชียและเอฟไอเอฟอร์มูลาทรีในฤดูกาล 2022 กับไฮเทค ซึ่งเขาได้รับชัยชนะหลายครั้งในทั้งสองรายการและจบการแข่งขันในอันดับที่สามและสี่ตามลำดับ อาจาร์เลื่อนขึ้นสู่เอฟไอเอฟอร์มูลาทูในฤดูกาล 2023 และได้รับตำแหน่งรองชนะเลิศในฤดูกาลถัดมากับกัมโปส โดยเป็นรองเพียงกาบรีแยล โบร์โตเลตู ด้วยความสำเร็จของเขาในฟอร์มูลาทู ทำให้สื่อฝรั่งเศสหลายสำนักเรียกเขาว่า "พร็อสต์ตัวน้อย"

อาจาร์เป็นสมาชิกเรดบูลจูเนียร์ทีมตั้งแต่ ค.ศ. 2022 และเซ็นสัญญาเข้าแข่งขันฟอร์มูลาวันกับเรซซิงบูลส์สำหรับฤดูกาล  โดยเข้าร่วมการแข่งขันออสเตรเลียนกรังด์ปรีซ์เป็นรายการแรก แต่เขาประสบอุบัติเหตุระหว่างรอบเดินแถว อย่างไรก็ตาม เขาสามารถสะสมคะแนนได้ตลอดฤดูกาลแรกของเขา รวมถึงอันดับบนโพเดียมครั้งแรกที่การแข่งขันดัตช์กรังด์ปรีซ์ อาจาร์เลื่อนขึ้นสู่ทีมหลักคือเรดบูลเรซซิงในฤดูกาล  โดยจับคู่กับมักซ์ แฟร์สตัปเปิน 

## สถิติการแข่งรถคาร์ต
### สรุปอาชีพนักแข่งรถคาร์ต

; หมายเหตุ
* &nbsp;ไม่มีสิทธิ์สะสมคะแนนและอันดับเพื่อชิงแชมป์ เนื่องจากเข้าร่วมการแข่งขันในฐานะนักขับรับเชิญ

## สถิติการแข่งรถ
### สรุปอาชีพนักแข่งรถ

; หมายเหตุ
* &nbsp;ฤดูกาลกำลังดำเนินอยู่ 

### ผลการแข่งขันฟอร์มูลาวัน
(คำสำคัญ) (การแข่งขันที่กำหนดเป็น **ตัวหนา** หมายถึงนักขับได้ตำแหน่งโพล; การแข่งขันที่กำหนดเป็น *ตัวเอียง* หมายถึงนักขับทำรอบได้เร็วที่สุด)



; หมายเหตุ
* &nbsp;ไม่จบการแข่งขันแต่ถูกจัดอันดับ เนื่องจากแข่งขันเกินร้อยละ 90 ของระยะทางทั้งหมด
* &nbsp;ฤดูกาลกำลังดำเนินอยู่ 

## หมายเหตุ

## อ้างอิง

## แหล่งข้อมูลอื่น

* 
* 

หมวดหมู่:นักแข่งรถชาวฝรั่งเศส
หมวดหมู่:นักแข่งรถสูตรหนึ่งชาวฝรั่งเศส
หมวดหมู่:ชาวฝรั่งเศสเชื้อสายแอลจีเรีย
แอร์วิน โบเวียน

thumb|แอร์วิน โบเวียน, ภาพเหมือนตนเอง ทศวรรษที่ 1920

**แอร์วิน โยฮันเนส โบเวียน** (Erwin Bowien, 3 กันยายน ค.ศ. 1899 – 3 ธันวาคม ค.ศ. 1972) เป็นจิตรกรและนักประพันธ์ชาวเยอรมัน

## ชีวประวัติ
โบเวียนเกิดในครอบครัววิศวกรก่อสร้างจากปรัสเซียตะวันออก แม่ของเขาก็มาจากที่นั่นเช่นกัน โดยครอบครัวของเขาได้ย้ายมาอยู่ที่ปรัสเซียตะวันออกในศตวรรษที่ 18

แอร์วิน โบเวียน เข้าเรียนที่กรุงเบอร์ลิน โดยเรียนที่โรงเรียนแบบกึมนาซิอุม และศึกษาต่อที่ “โรงเรียนอาชีวศึกษา” ในเมืองเนอชาแตล (สวิตเซอร์เลนด์) หลังสงครามโลกครั้งที่หนึ่ง เขาได้เข้าศึกษาที่สถาบันศิลปะมิวนิก สถาบันศิลปะเดรสเดิน และ สถาบันศิลปะเบอร์ลิน จากนั้นเขาได้ศึกษาด้วยตนเองเป็นเวลาสี่ปี และได้เป็นผู้บรรยายในเรื่องประวัติศาสตร์ศิลปะที่โรงเรียนศึกษาผู้ใหญ่ในเมืองโซลิงเงิน
thumb|แค็ตตาล็อกผลงาน 1141 - ชายหาดที่เอ็กมอนด์ประเทศเนเธอร์แลนด์ ในฤดูร้อนปีค.ศ. 1937
หลังจากที่นาซียึดอำนาจ แอร์วิน โบเวียน ซึ่งเป็นฝ่ายตรงข้ามของพรรคนาซี ก็ได้เดินทางไปยังประเทศเนเธอแลนด์ เขาใช้ชีวิตเป็นศิลปินอิสระตั้งแต่ปีค.ศ. 1933 ถึง 1942 ที่เอ็กมอนด์ อาน เดน โฮฟ ทางตอนเหนือของเนเธอร์แลนด์ ในบ้านเดิมของเรอเน เดการ์ต นักปรัชญา เมื่อเจ้าหญิงเบียทริกซ์ ประสูติในปีค.ศ. 1938 แอร์วิน โบเวียน เกิดความคิดที่จะวาดภาพเด็ก ๆ ในเอ็กมอนด์ อาน เดน โฮฟ ที่เกิดในปีค.ศ. 1938 ภาพวาดเหล่านี้ได้ถูกโอนย้ายไปยังหอจดหมายเหตุของสำนักพระราชวังโดยเทศบาลเอ็กมอนด์ 

แอร์วิน โบเวียน ได้จัดแสดงผลงานของตนที่กรุงเฮก เมืองโฮร์น เมืองอาลค์มาร์ และหมู่บ้านชูรล์ เขาได้สร้างชื่อที่นั่นในฐานะจิตรกรและช่างเขียนภาพวิวทิวทัศน์ ทะเล และเนินทราย ด้วยสีพาสเทล

หลังจากที่เยอรมนียึดครองเนเธอร์แลนด์ แอร์วิน โบเวียน ก็ถูกจับกุมและจำคุกเป็นเวลาสามวัน เขาได้รับข้อมูลจากเยอรมนีว่าเพื่อนร่วมงานของเขาสมัครใจที่จะซ่อนเขาไว้ แอร์วินจึงใช้ประโยชน์จากข้อเสนอดังกล่าวและลงเอยที่หมู่บ้านเล็ก ๆ แห่งหนึ่งในแคว้นบาวาเรีย ซึ่งไม่มีเจ้าหน้าสังเกตเห็นเขาที่นั่นจนสงครามสิ้นสุดลง หลังสงครามโลกครั้งที่สอง เขาได้ไปเยือนประเทศนอร์เวย์ สวิตเซอร์แลนด์ และประเทศอื่น ๆ งานแสดงผลงานของเขาจัดขึ้นในเมืองใหญ่ ๆ หลายเมืองในเยอรมนี รวมถึงโคเปนเฮเกนและปารีส และสามารถชมผลงานของเขาได้ในพิพิธภัณฑ์หลายแห่ง 

แอร์วิน โบเวียน เสียชีวิตเมื่อวันที่ 3 ธันวาคม ค.ศ. 1972 ในบ้านที่เมืองไวล์ อัม ไรน์  มีการก่อตั้งสมาคมมิตรภาพ Erwin Bowien eV ขึ้นเมื่อวันที่ 20 ตุลาคม ค.ศ. 1976 ที่พิพิธภัณฑ์ใบมีดเยอรมัน [de] ในเมืองโซลิงเงิน 

## อ้างอิง

## แหล่งข้อมูลอื่น
* เว็บไซต์ของแอร์วิน โบเวียน

หมวดหมู่:บุคคลที่เกิดในปี พ.ศ. 2442
หมวดหมู่:บุคคลที่เสียชีวิตในปี พ.ศ. 2515
หมวดหมู่:จิตรกรชาวเยอรมันในศตวรรษที่ 20
หมวดหมู่:จิตรกรชายชาวเยอรมัน
หมวดหมู่:กวีชาวเยอรมันในศตวรรษที่ 20
หมวดหมู่:กวีชายชาวเยอรมัน
ปลูกรักนักวิจัย

**ปลูกรักนักวิจัย** () เป็นละครโทรทัศน์เกาหลีใต้ที่กำลังออกอากาศ เขียนบทโดยคิม โฮ-ซู กำกับโดย คัง อิล-ซู และนำแสดงโดยอี ซุน-บิน และคัง แท-โอ ละครเรื่องนี้เป็นเรื่องราวของมีกย็อง ผู้หลงใหลในมันฝรั่ง และถูกพัดพาโดยแพ็ก-โฮผู้มีหลักการเหมือนกับมันฝรั่งหมุนวนออกอากาศตอนแรกทางช่องทีวีเอ็นเมื่อวันที่ 1 มีนาคม ค.ศ. 2025 และออกอากาศทุกวันเสาร์และอาทิตย์ เวลา 21:20 น. (เวลามาตรฐานเกาหลี) นอกจากนี้ยังสตรีมทางเน็ตฟลิกซ์ได้ในบางภูมิภาค

## เรื่องย่อ

ละครเรื่องนี้มีฉากอยู่ในหุบเขาที่ศูนย์วิจัยมันฝรั่ง เกี่ยวกับหญิงสาวชื่อคิม มี-กย็อง นักวิจัยที่หลงใหลในมันฝรั่งที่กำลังเริ่มต้นชีวิตใหม่ และโซ แพ็ก-โฮ ผู้เติมพลังให้กับจิตวิญญาณนักสู้ของเธอ

## นักแสดง

### นักแสดงหลัก

* อี ซุน-บิน รับบท คิม มี-กย็อง

: นักวิจัยผู้คลั่งไคล้มันฝรั่ง

* คัง แท-โอ รับบท โซ แพ็ก-โฮ

: ผู้อำนวยการฝ่ายนวัตกรรมองค์กรของ Wonhan Retail ผู้มีบุคลิกสง่างาม

### นักแสดงสมทบ

* อี ฮัก-จู รับบท พัก กี-เซ

: แฟนเก่าของมี-กย็อง เขามีตำแหน่งเป็นกรรมการผู้อำนวยการฝ่ายวางแผนเชิงกลยุทธ์ของ Wonhan Retail

* คิม กา-อึน รับบท อี อง-จู

: เพื่อนสนิทของมี-กย็อง เธอเป็นนักเขียนเว็บโนเวล

* ชิน ฮย็อน-ซึง รับบท คิม ฮวัน-กย็อง

: น้องชายของมี-กย็อง

* ยู ซึง-มก

* กวัก จา-ฮย็อง รับบท โก จ็อง-แฮ

: ผู้จัดการศูนย์วิจัยมันฝรั่ง

* อู จ็อง-ว็อน รับบทเป็น จู ซึง-ฮี

: รองผู้จัดการศูนย์วิจัยมันฝรั่ง 

* คิม จี-อา รับบท จัง ซึล-กี

* ยุน จ็อง-ซ็อบ รับบท อี จุง-ฮย็อน

* นัม ฮย็อน-อู รับบท คว็อน ฮี-ดง

: พนักงานใหม่ที่มีความกระตือรือร้นที่ศูนย์วิจัยมันฝรั่ง

หมวดหมู่:ละครโทรทัศน์เกาหลีใต้ในปี พ.ศ. 2568
หมวดหมู่:ละครโทรทัศน์ภาษาเกาหลีที่ออกอากาศเฉพาะเน็ตฟลิกซ์ในต่างประเทศ
หมวดหมู่:ละครโทรทัศน์ภาษาเกาหลี
หมวดหมู่:ละครโทรทัศน์แนวสุขนาฏกรรมจินตนิยมเกาหลีใต้
หมวดหมู่:ละครโทรทัศน์ช่องทีวีเอ็น
หมวดหมู่:ละครโทรทัศน์เกาหลีใต้ในคริสต์ทศวรรษ 2020

## การผลิต

### การพัฒนา
*ปลูกรักนักวิจัย* ได้รับการพัฒนาภายใต้ชื่อชั่วคราวว่า *Potato Research Institute* เป็นละครโทรทัศน์แนวสุขนาฏกรรมจินตนิยม ที่กำกับโดยคัง อิล-ซู และเขียนบทโดยคิม โฮ-ซู วางแผนโดยซีเจ อีแอนด์เอ็มและผลิตโดย Chorokbaem Media

### การคัดเลือกนักแสดง
เมื่อวันที่ 18 มีนาคม ค.ศ. 2024 มีรายงานว่า คัง แท-โอ ซึ่งปลดประจำการแล้วกำลังอยู่ในขั้นตอนพิจารณาบท วันต่อมา มีรายงานว่าคังและอี ซุน-บิน ได้รับการยืนยันให้แสดงตามลำดับ เมื่อวันที่ 14 พฤษภาคม ทีวีเอ็นได้ออกมายืนยันอย่างเป็นทางการถึงการคัดเลือกนักแสดงของคังและอี

## ออกอากาศ
*ปลูกรักนักวิจัย* ออกอากาศตอนแรกทางช่อง ทีวีเอ็น เมื่อวันที่ 1 มีนาคม ค.ศ. 2025 และออกอากาศทุกวันเสาร์และอาทิตย์ เวลา 21:20 น. (เวลามาตรฐานเกาหลี) นอกจากนี้ยังสามารถสตรีมบนเน็ตฟลิกซ์ได้ในบางภูมิภาค

## อ้างอิง
วรวุฒิ นามเวช

**วรวุฒิ นามเวช** (4 กรกฎาคม พ.ศ. 2538 – ) เป็นนักฟุตบอลระดับอาชีพชาวไทย ผู้ทำหน้าที่ในตำแหน่งเซ็นเตอร์แบ็กให้แก่สโมสรฟุตบอลราชบุรีในศึกไทยลีก โดยยืมตัวมาจากสโมสรฟุตบอลการท่าเรือและทีมชาติไทย

## ผลงานระดับนานาชาติ
ในเดือนสิงหาคม พ.ศ. 2560 เขาคว้าแชมป์ฟุตบอลในการแข่งซีเกมส์ 2017 ร่วมกับทีมชาติไทยรุ่นอายุไม่เกิน 23 ปี

เมื่อวันที่ 12 เมษายน พ.ศ. 2564 เขาได้รับเลือกให้ติดทีมชาติไทย 47 คนของอากิระ นิชิโนะ ที่เป็นผู้จัดการทีมสำหรับการแข่งฟุตบอลโลก 2022 รอบคัดเลือก โดยลงแมตช์กระชับมิตรกับทีมชาติทาจิกิสถาน

## การยิงประตูระดับนานาชาติ

### ร่วมกับทีมชาติไทยรุ่นอายุไม่เกิน 23 ปี

### ทีมชาติไทยรุ่นอายุไม่เกิน 21 ปี

## เกียรติประวัติ

### ระหว่างประเทศ
; ร่วมกับทีมชาติไทยรุ่นอายุไม่เกิน 23 ปี
* ซีเกมส์ ไฟล์:Med 1.png **รางวัลเหรียญทอง** (1 สมัย) ; พ.ศ. 2560
* ดูไบคัพ (1 สมัย) : พ.ศ. 2560
; ร่วมกับทีมชาติไทยรุ่นอายุไม่เกิน 21 ปี
* เนชันส์คัพ (1 สมัย) : พ.ศ. 2559

### สโมสร
; ร่วมกับเชียงราย ยูไนเต็ด
* ไทยแลนด์แชมเปียนส์คัพ (1 สมัย) : พ.ศ. 2561

## แหล่งข้อมูลอื่น
* 

หมวดหมู่:นักฟุตบอลชายชาวไทย
หมวดหมู่:กองหลังตัวกลางฟุตบอลชาย
หมวดหมู่:ผู้เล่นสโมสรฟุตบอลบีจี ปทุม ยูไนเต็ด
หมวดหมู่:ผู้เล่นสโมสรฟุตบอลเชียงราย ยูไนเต็ด
หมวดหมู่:ผู้เล่นสโมสรฟุตบอลศรีสะเกษ
หมวดหมู่:ผู้เล่นสโมสรฟุตบอลการท่าเรือ
หมวดหมู่:ผู้เล่นสโมสรฟุตบอลเชียงใหม่
หมวดหมู่:ผู้เล่นสโมสรฟุตบอลหนองบัว พิชญ
หมวดหมู่:ผู้เล่นสโมสรฟุตบอลราชบุรี
หมวดหมู่:ผู้เล่นในไทยลีก
หมวดหมู่:นักกีฬาไทยที่ได้เหรียญทองซีเกมส์
หมวดหมู่:บุคคลจากจังหวัดภูเก็ต